title: Panu Aaltio

text: Aaltio alkoi soittaa selloa kuusivuotiaana. Hän pääsi suoraan lukiosta valmistuttuaan opiskelemaan musiikkiteknologiaa ja sävellystä Sibelius-Akatemiaan. Hän muutti Los Angelesiin vuonna 2005 opiskellakseen elokuvamusiikkia Etelä-Kalifornian yliopistossa, jossa häntä opettivat muun muassa Christopher Young ja Jack Smalley. Valmistuttuaan hän on tehnyt töitä Los Angelesissa ja ollut mukana työstämässä musiikkia elokuvaan "Spider-Man 3" (2007), televisiosarjaan "Lost" ja dokumenttielokuvaan "Nanking" (2007). Nykyään Aaltio tekee töitä pääasiassa Suomessa. Hän on tehnyt sävellyksiä elokuviin, dokumentteihin, lyhytelokuviin, televisiosarjoihin ja videopeleihin Suomessa sekä ulkomailla.


title: Panu Aaltio

text:
Aaltion säveltämä musiikki elokuvaan "Tummien perhosten koti" (2008) sai Jussi-ehdokkuuden, mutta palkinnon sai Iiro Rantala elokuvasta "Risto Räppääjä". Aaltio sai parhaan dokumenttielokuvan sävellyksen palkinnon vuonna 2012 valmistuneesta dokumenttielokuvasta "Metsän tarina" ja vuonna 2015 valmistuneesta dokumenttielokuvasta "Järven tarina". Arvostetut palkinnot myönsi The International Film Music Critics Association (IFMCA). Aaltio sai vuonna 2013 Nurmijärven kunnan kulttuuripalkinnon Konstiniekan musiikkielämän monipuolisena vaikuttajana paikkakunnalla.
Aaltio on säveltänyt musiikin Taaborinvuoren Kivi-juhlilla esitettyyn Aleksis Kiven näytelmään "Selman juonet" (2010) ja Nurmijärven tanssiopiston ja musiikkiopiston yhteisproduktioon "Ali baba ja neljäkymmentä rosvoa" (2008).


title: Andienvihervarpunen

text: Andienvihervarpunen ("Spinus spinescens") on peippojen heimoon kuuluva varpuslintu.


title: Andienvihervarpunen

text: Andienvihervarpusta tavataan Kolumbiassa, Ecuadorissa ja Venezuelassa. Lajin kannankehitys on vakaa, ja se on luokiteltu elinvoimaiseksi.


title: Brasilianvihervarpunen

text: Brasilianvihervarpunen ("Spinus yarrellii") on peippojen heimoon kuuluva varpuslintu.


title: Brasilianvihervarpunen

text: Brasilianvihervarpusta tavataan kahdella erillisellä alueella Pohjois-Venezuelassa ja Koillis-Brasiliassa. Lajin kannaksi arvioidaan 10 000–19 999 yksilöä. Lajia uhkaa laiton kauppa, ja se on luokiteltu vaarantuneeksi.


title: Andienvihertikli

text: Andienvihertikli ("Spinus crassirostris") on peippojen heimoon kuuluva varpuslintu.


title: Andienvihertikli

text: Andienvihertikliä tavataan Argentiinassa, Boliviassa, Chilessä ja Perussa. Lajin kanta on vakaa, ja se on luokiteltu elinvoimaiseksi.


title: Richard Lindh

text: Hakon Richard Emil Lindh (5. maaliskuuta 1929 – 7. joulukuuta 2006) oli taiteilija ja teollinen muotoilija Arabian tehtaalla, jossa hän työskenteli eri tehtävissä vuosina 1955–1989, vuodesta 1973 taiteellisena johtajana. Päätyönsä ohella hän suunnitteli tuotteita useille muillekin suomalaisille yrityksille. Yleisesti tunnetuin Lindhin suunnittelema tuote lienee Solifer Export -mopo vuodelta 1960.


title: Richard Lindh

text: Lindhin leski on keramiikkataiteilija Francesca Lindh.


title: Jakkupuku

text: Jakkupuku on naisen puku, jossa on irtotakki eli jakku. Jakkupuvun osat ovat hame ja jakku, joita täydennetään erilaisilla puseroilla tai paidoilla, mikäli jakkua halutaan pitää auki. Kun jakkupuvun hame korvataan jakun kankaasta valmistetuilla housuilla, puhutaan housupuvusta.


title: Jakkupuku

text: Jakkupukua on aikaisemmin nimitetty kävelypuvuksi, ja sitä on suositeltukin ulkosalla reippailuun. Kävelypuku valmistettiin tuolloin tukevasta ja lämpimästä kankaasta. Sellaisena sitä suositeltiin ulkoilun lisäksi aamupäivätilaisuuksien asuksi. Toisaalta 1950-luvulla jakkupukuja myös teetettiin nuorelle puvuksi hänen ensimmäisiin suuriin juhliinsa, ja sitä käytettiin esimerkiksi rippijuhlassa, ylioppilaaksi tulon kunniaksi tai vihkiasuna.


title: Jakkupuku

text: Työelämää koskevissa pukeutumisohjeissa jakkupuku rinnastetaan nykyisin miehen arkipukuun. Laadukkaista materiaaleista valmistettuna jakkupukua pidetään sopivana myös johdon tehtävissä tai päivän aikana eteen tulevissa edustus- tai esiintymistilaisuuksissa.


title: Jakkupuku

text: Juhlapukeutumisessa jakkupukua vastaa usein merkintä "tumma puku" tai "vierailupuku". Kello 18 jälkeen alkavissa juhlavissa ja virallisissa tilaisuuksissa ilta- tai juhlapuku on kuitenkin jakkupukua turvallisempi valinta.


title: Mauricio Pinilla

text: Mauricio Ricardo Pinilla Ferrera (s. 2. huhtikuuta 1984 Santiago de Chile, Chile) on chileläinen jalkapalloilija, pelipaikaltaan hyökkääjä. Hän edustaa kaudella 2014–2015 Serie A:n Genoaa.


title: Mauricio Pinilla

text: Pinilla on pelannut Chilen maajoukkueessa vuodesta 2003 lähtien yhteensä 33 ottelua ja tehnyt niissä viisi maalia. Vuosina 2007–2010 hän ei pelannut maaotteluita. Pinilla oli mukana MM-kilpailuissa 2014, joissa hän tuli vaihdosta kentälle alkulohko-otteluissa Australiaa ja Alankomaita sekä ensimmäisen pudotuspelikierroksen ottelussa Brasiliaa vastaan. Brasilia-ottelussa Pinilla sai varoituksen ja epäonnistui Chilen tappioon päättyneessä rangaistuspotkukilpailussa joukkueensa ensimmäisenä laukojana.


title: Mauricio Pinilla

text: Sporting CP:


title: Mauricio Pinilla

text: Palermo:


title: Kone Oy:n entinen pääkonttori

text: Kone Oy:n entinen pääkonttori on Helsingin Munkkiniemessä korttelissa 93 sijaitseva suojeltu rakennus. Sen osoite on Munkkiniemen puistotie 25, se on rakennettu vuonna 1973 ja sen on suunnitellut Keijo Petäjä.


title: Kone Oy:n entinen pääkonttori

text: Kone Oy osti rappiotilassa olleen Munkkiniemen kartanon vuonna 1965. Kone osti tämän rakennuksen sillä ehdolla, että Helsingin kaupunki osoittaisi sille Munkkiniemestä tontin konttorirakennusta varten. Kaupunki tarjoamat vaihtoehdot olivat ahdas tontti Riihitie 9–11:ssä ja vesijättömaalla ollut tontti Munkkiniemen puistotien päässä.


title: Kone Oy:n entinen pääkonttori

text: Molemmat olivat yhtiön ja sen kumppanin Paraisten Kalkin mielestä huonoja, mutta ne valitsivat puistotontin. Asia tuli julkisuuteen lehtiuutisen myötä marraskuussa 1967. Asemakaavalautakunta hyväksyi kaavamuutoksen samana vuonna, kaupunginvaltuusto vuonna 1970 ja sisäasiainministeriö vuonna 1971.


title: Kone Oy:n entinen pääkonttori

text: Munkkiniemeläiset eivät nielleet näitä suunnitelmia. Kahdeksan paikallista asuntoyhtiötä valitti asiasta. Lokakuussa 1971 Korkein hallinto-oikeus käsitteli asian ja hylkäsi valituksen. Helsingin maistraatti oli antanut rakennusluvan jo elokuussa, ja rakennustyöt alkoivat marraskuussa.


title: Kone Oy:n entinen pääkonttori

text: Tässä vaiheessa elokuvaohjaaja Edvin Laine, joka asui naapurissa olevassa taloyhtiössä, ryhtyi vastustamaan hanketta lehtien yleisönosastoilla. Hän vetosi aikaan, jolloin aravataloja suunniteltiin vuonna 1953. Silloin oli sanottu, ”ettei niin paljon rahaa löydykään, että tähän suohon voidaan rakentaa”.


title: Kone Oy:n entinen pääkonttori

text: Kirjoittelut puolin ja toisin olivat tulikivenkatkuisia. Vastapuolena oli kaupungin asemakaavapäällikkö Olavi Terho ja Kone Oy:n toimitusjohtaja Pekka Herlin. Jälkimmäinen nosti Lainetta vastaan herjauskanteen. Raastuvassa Laine kuitenkin voitti jutun.


title: Kone Oy:n entinen pääkonttori

text: Ilmeisesti rakennussuunnitelmista tietämättömänä kaupungin puisto-osasto ryhtyi kunnostamaan tulevan suurrakennuksen takana ollutta aluetta. Tulevan rakennuksen paikalle istutettiin ruusutarha, jonka kasvit sitten revittiin ylös rakennustöiden alkaessa. Puistoon kuitenkin tuli leikkikenttä, joka talvella jäädytetään luistinradaksi. Rakennuksen paikalla ollut luonnonlammikko säilytettiin, joka rakennus näyttää kohoavan siitä. Puistoon luvattiin myös kalalammikoita, mutta niitä ei koskaan saatu. Puistoa nimitetään nykyään yleisesti Koneen puistoksi.


title: Kone Oy:n entinen pääkonttori

text: Rakennuksesta tuli viisikerroksinen, ja sen julkisivut noudattavat kultaista leikkausta. Se seisoo syvälle liejuun paalutettujen pilarien ja ensimmäisen kerroksen palkkien varassa. Helsingin Sanomien toimittajan Kaija Hackzellin mukaan Kone Oy teki kulttuuriteon säilyttäessään Munkkiniemen kartanon, ja siitä hyvästä voidaan yhtä talorumilusta puiston kulmalla hyvin sietää.


title: Kone Oy:n entinen pääkonttori

text: Kone Oyj:n hallinto siirtyi vuonna 2001 Espoon Keilalahteen, ja Koneen puiston toimistotalo siirtyi Polar Kiinteistöille. Siihen tuli Koneen ja Partekin tilalle vuokralaisia. Sittemmin rakennus siirtyi Auratum-yhtiölle, joka yhdessä kaupungin kanssa järjesti arkkitehtuurikilpailun. Voittaja oli Arkkitehtiryhmä A6 Oy suunnitelmalla, jonka nimi oli ”Park Ave”. Asemakaavaa muutettiin niin, että rakennukseen voidaan rakentaa asuntoja ja kaksi lisäkerrosta, tosin vasta Helsingin hallinto-oikeudessa käsitellyn valituksen jälkeen. Rakennustöihin päästään vuoden 2016 puolella.


title: The Voice of Finland (4. tuotantokausi)

text: The Voice of Finlandin neljäs tuotantokausi alkoi 2. tammikuuta 2015. Kauden tähtivalmentajina toimivat Tarja Turunen, Olli Lindholm, Redrama ja Michael Monroe. Ohjelma koostui edellisen kauden tapaan neljästä eri vaiheesta, jotka olivat Ääni ratkaisee, Kaksintaistelu ja kaappaus, Knock out sekä Suorat lähetykset. Kauden finaali oli 17. huhtikuuta 2015.


title: The Voice of Finland (4. tuotantokausi)

text: Ohjelman juonsivat Axl Smith ja backstage-toimittajana toiminut Jenni Alexandrova. Kaksintaisteluissa tähtivalmentajien apuna toimi neljä apuvalmentajaa, jotka olivat Monroella Sami Yaffa, Lindholmilla Janna, Turusella Samu Haber ja Redramalla Kasmir.


title: The Voice of Finland (4. tuotantokausi)

text: Kaksintaistelu-vaiheessa putoava kilpailija voitiin kaapata toiseen joukkueeseen, mikäli joku toinen tähtivalmentajista painoi nappia pudonneen selvittyä. Useamman tähtivalmentajan painaessa kilpailija sai valita haluamansa valmentajan. Jokainen tähtivalmentaja sai tehdä korkeintaan kaksi kaappausta.


title: The Voice of Finland (4. tuotantokausi)

text: Raakel Korholan kohdalla nappia painoi Olli ja Tarja, joista hän valitsi Tarjan. Michael kaappasi Kai Linsénin. Jesper Anttosen kohdalla nappia painoi Olli ja Redrama, joista hän valitsi Redraman.


title: The Voice of Finland (4. tuotantokausi)

text: Heidi Sundströmin kohdalla nappia painoi Michael, Olli ja Tarja, joista hän valitsi Tarjan. Satu Kopon kohdalla nappia painoi Olli ja Redrama, joista Satu valitsi Redraman. Olli kaappasi Sarah Tiaisen ja Margaritan.


title: The Voice of Finland (4. tuotantokausi)

text: Michael kaappasi Kevin Stocksin.


title: The Voice of Finland (4. tuotantokausi)

text: Knock Out -vaiheessa kaksintaisteluista edenneet kilpailijat jaettiin pareiksi, jotka esittivät tähtivalmentajalleen valisemansa kappaleen. Valmentaja valitsi toisen laulajista jatkoon livelähetyksiin.


title: The Voice of Finland (4. tuotantokausi)

text:
Redraman ja Tarjan joukkueen jäsenet valittiin tällöin.
Jesper ja Kaisa valittiin yleisöäänin jatkoon. Redrama valitsi Sinin jatkoon ja pudotti Kiian.
Miia ja Paolo valittiin yleisöäänin jatkoon. Tarja valitsi jatkoon Avinin ja pudotti Riinan.


title: The Voice of Finland (4. tuotantokausi)

text:
Tällöin valittiin Ollin ja Michaelin kilpailijat.
Maria ja Jani valittiin yleisöäänin jatkoon. Olli valitsi jatkoon Minnan ja pudotti Arin.
Kevin ja Jennie valittiin yleisöäänin jatkoon. Michael valitsi jatkoon Kimmon ja pudotti Björnin.


title: The Voice of Finland (4. tuotantokausi)

text: Tällöin valittiin semifinalistit.


title: Arto Peltoniemi

text: Arto Juhani Peltoniemi (s. 26. helmikuuta 1966 Raahe) on aktiiviuransa päättänyt suomalainen seiväshyppääjä. Hän edusti vuodesta 1980 lähtien Raahen Vesaa ja hänen valmentajanaan toimi Auvo Pehkoranta. Kalevan kisoista Peltoniemi saavutti seiväshypyn hopeaa vuonna 1985. Lisäksi hän voitti sisäratojen SM-kilpailuista hopeaa vuonna 1987. Ulkoradoilla Peltoniemi teki nuorten SE-tulokset 14-, 15- ja 17-vuotiaissa sekä sisäradoilla 15- ja 17-vuotiaissa.


title: Arto Peltoniemi

text: Kansainvälisissä kilpailuissa Peltoniemi edusti Suomea yhden kerran. Hän oli mukana sisäratojen EM-kilpailuissa Ranskassa vuonna 1987 ollen seiväshypyssä sijalla 13.


title: Arto Peltoniemi

text: Virallisissa kilpailuissa hän ei ole esiintynyt vuoden 1995 jälkeen.


title: Miska Rantanen

text: Miska Rantanen (s. 30. huhtikuuta 1967) on suomalainen toimittaja ja kirjailija. Rantanen työskentelee Helsingin Sanomissa. Hän on erikoistunut kulttuuriin, politiikkaan ja nettimaailman ilmiöihin. Aiemmin hän on työskennellyt muun muassa Yliopisto-lehdessä, Nurmijärven Sanomissa, Ylioppilaslehdessä sekä avustajana mm. Rumba-lehdessä ja Imagessa.


title: Miska Rantanen

text: Rantanen on toiminut Politiikan toimittajien yhdistyksen hallituksen jäsenenä ja sihteerinä. Hän on ollut myös Sanoman toimitusosaston (STO) hallituksen puheenjohtaja.


title: Miska Rantanen

text: Kesinä 1995 ja 1996 Rantanen oli Helsingin Sanomien kulttuuritoimituksen kesätoimittaja. Vuosina 1996-97 hän työskenteli vasta perustetun Helsingin Sanomien Verkkoliitteen toimittajana. Helsingin Sanomissa hän on työskennellyt vuodesta 2000 lähtien HS-verkkoliitteessä, sunnuntaitoimituksessa, talouden ja politiikan toimittajana ja kulttuuritoimituksessa.


title: Miska Rantanen

text: Rantanen on julkaissut oman työnsä ohella seitsemän kirjaa. Ensimmäinen, "Lepakkoluola - Lepakon ja Liekkihotellin tapahtumia ja ihmisiä" ilmestyi vuonna 2000 ja sen kustansi WSOY. Vuonna 2005 ilmestyi "Love Records - Tarina, taiteilijat, tuotanto" (Schildts & Söderströms). Mustaa huumoria edustava "Mies - Yleisimmät tyyppiviat ja niihin sopeutuminen" (Schildts) ilmestyi 2011. Rantasesta teki tunnetun hänen toimittamansa syksyllä 2013 julkaistu kirja "Kukkiva syyspervo ruukussa", johon on koottu tahattomia kirjallisia tekstimokia muun muassa mainoksista, ilmoituksista ja kylteistä eri vuosikymmeniltä. Kirjan jatko-osa "Kaikki ranteet auki" ilmestyi syksyllä 2014. Kolmas tekstimokakirja "Kivaan kipuun" ilmestyi syyskuussa 2016.


title: Miska Rantanen

text: Vuoden 2016 aikana Rantanen toimitti Love Recordsin viisiosaisen "Kaikki singlet" -singleboksisarjan.


title: Miska Rantanen

text: Helmikuussa 2018 ilmestyi Rantasen kirja "Kalsarikänni - Suomalainen opas hyvään elämään" (S&S), joka on sekä parodia pohjoismaisista hyvinvointifilosofiakirjoista että kuvaus perisuomalaisesta kalsarikänni-ilmiöstä. Kirjan käännösoikeudet ovat kesään 2018 mennessä myyty 13 kielialueelle.


title: Miska Rantanen

text: Oman työn ohella Rantanen toimii Helsingin kaupungin nimistötoimikunnassa.


title: Francesco Negri

text: Francesco Negri (26. maaliskuuta 1623 Ravenna Italia – 1698) oli katolinen pappi ja ensimmäinen italialainen tutkimusmatkailija, joka matkusti Nordkappiin.


title: Francesco Negri

text: Negri valmistui papiksi, mutta omistautui työssään luonnontieteille. Olaus Magnuksen 1500-luvun pohjoisten kansojen historiateos "Historia de gentibus septentrionalibus" ja "Carta marina" vaikuttivat Negriin niin, että hän lähti kesäkuussa 1663 eli 40-vuoden ikäisenä Danzigista Tukholman kautta Tornioon ja edelleen Inarinjärvelle. Palattuaan Tukholman kautta Kööpenhaminaan hän lähti lokakuussa Bergeniin ja Trondheimiin ja saapui ensimmäisenä italialaisena laivalla Nordkappiin. Ravennaan Negri palasi 1666 ja aloitti ahkeran kirjeenvaihdon matkakokemuksistaan, muun muassa Johannes Schefferuksen ja Toscanan suurherttuakunnan Cosimo III de’ Medicin kanssa.


title: Francesco Negri

text: Negrin kirja "Matka Pohjolaan" eli "Viaggio settentrionale" ilmestyi postuumisti 1700 ja siitä otettiin toinen luvaton lisäpainos seuraavana vuonna. Kirjassa on kahdeksan kirjettä, joista puolet käsittelee Norjaa. Teoksesta ei kuitenkaan tullut samanlaista suosikkia kuin Giuseppe Acerbin noin sata vuotta myöhemmin ilmestyneestä pohjoisen matkakirjasta, mahdollisesti koska se painottuu luontoon eikä niinkään pohjoisessa asuvien ihmisten elämään. Acerbi ei myöskään omassa teoksessaan mainitse edeltäjäänsä.


title: Jyrki Hyttinen

text: Jyrki Olavi Hyttinen (s. 26. huhtikuuta 1962 Kouvola) on aktiiviuransa päättänyt suomalainen pituushyppääjä ja Inarin nykyinen kunnanjohtaja. Hän edusti vuodesta 1976 lähtien Kouvolan Urheilijoita ja hänen valmentajanaan toimi Harri Ihalainen. Kalevan kisoista Hyttinen saavutti pituushypyn pronssia vuonna 1985. Virallisissa kilpailuissa hän ei ole esiintynyt vuoden 1987 jälkeen.


title: Jyrki Hyttinen

text: Koulutukseltaan Hyttinen on kauppatieteiden maisteri. Hän toimi urheilu-uransa jälkeen yrittäjänä ollen isänsä perustaman optikkoliikkeen osakkaana ja toimitusjohtajana. Kesäkuussa 2015 Hyttinen valittiin Inarin kunnanjohtajaksi ja hän aloitti tehtävässä syyskuussa 2015. Hyttinen toimi kaupunginvaltuutettuna Kokoomuksen listoilta vuodeta 1996 lähtien ensin Kuusankoskella ja myöhemmin Kouvolassa.


title: Wellington (täsmennyssivu)

text: Wellington voi tarkoittaa:


title: Matthew Fox (yleisurheilija)

text: Matthew Inglis Fox (s. 15. helmikuuta 1987) on australialainen keskimatkojen juoksija, joka kilpailee pääosin 800 metrillä. Fox edustaa suomalaisseura Viipurin Urheilijoita.


title: Matthew Fox (yleisurheilija)

text: Fox muutti Australiasta Suomeen vuonna 2012. Hänen ennätyksensä 800 metrillä on vuonna 2010 Regensburgissa juostu 1.48.36. Vuonna 2014 Fox voitti pronssia Kalevan kisojen 800 metriltä ajalla 1.51.13.


title: Matthew Fox (täsmennyssivu)

text: Matthew Fox on muun muassa seuraavien henkilöiden nimi:


title: Munkinpuisto

text: Munkinpuisto () on Helsingin Munkkiniemessä sijaitseva puistoalue. Alue on saanut kansan suussa nimen ”Koneen puisto” alueen maamerkin mukaan.


title: Munkinpuisto

text: Puiston alueella oli alun perin vesijättömaata ja niitty, jonka nimi oli Pitkäniitty. Itäpäässä oli luonnonlammikko ja sotavuosina ja pitkään sen jälkeen ”Pelto”, joka oli jaettu viljelypalstoihin. Peltoviemäreiden tukkeuduttua viemärin varret lammikoituivat, mikä lienee ollut itäpään luonnonlammikon alkuperänä.


title: Munkinpuisto

text: Länsipäässä, nykyisen Ritokalliontien viimeisten talojen kohdalla alueen jätevedet ohjattiin avo-ojaan, jota kutsuttiin Kakkakanaaliksi tai Kakkajordaniksi. Se laski Isoon Huopalahteen. Kanaalin penkereissä viihtyivät kärpät ja lumikot, sillä kaislikossa pesi niitten ruokalista, nimittäin sorsat, nokikanat ja naurulokit. Lisäksi alueella vilisi myyriä.


title: Munkinpuisto

text: Eliel Saarisen vuonna 1915 laatimassa Munkkiniemi–Haaga-suunnitelmassa suurin osa nykyistä Munkinpuistoa oli merkitty rakennusmaaksi, jonka poikki olisi kulkenut leveä puistokatu, "Ison Puistotien" eli nykyisen Munkkiniemen puistotien jatke. Vain alueen länsiosaan oli suunniteltu nykyistä huomattavasti pienempi puisto. Tältä osin suunnitelma jäi kuitenkin toteutumatta.


title: Munkinpuisto

text: Vielä vuonna 1950 vahvistetun asemakaavan mukaan Munkkiniemen puistotie olisi ulottunut Ison Huopalahden rantaan saakka, jossa sen päästä olisi rakennettu pengertie Espoon puolelle suunnilleen nykyisen Turunväylän sillan kohdalle. Tien länsiosan verrelle eli nykyisen Munkinpuiston alueelle ei tässä kaavassa kuitenkaan suunniteltu rakennuksia, vaan sitä olisivat puistot reunustaneet molemmilta puolilta.


title: Munkinpuisto

text: Kun Turunväylää (Helsingin puolella alun perin nimellä "Läntinen moottoritie" suunniteltiin, poistettiin Munkkiniemen puistotien läntisin osa asemakaavasta vuonna 1960.


title: Munkinpuisto

text: Vuonna 1973 puiston itäreunaan rakennettiin Kone Oy:n pääkonttori, jonka eteläpään alle joutunut luonnonlammikko säilytettiin. Se tunnetaan ”Sorsalammikon” nimellä. Jo ennen konttorirakennuksen rakennustöiden alkamista alettiin puiston kunnostaminen. Ilmeisesti rakennussuunnitelmista tietämättömänä kaupungin puisto-osasto ryhtyi kunnostamaan tulevan suurrakennuksen takana ollutta aluetta. Tulevan rakennuksen paikalle istutettiin ruusutarha, jonka kasvit sitten revittiin ylös rakennustöiden alkaessa. Puistoon tuli leikkikenttä, joka talvella jäädytetään luistinradaksi. Rakennuksen paikalla ollut luonnonlammikko säilytettiin, ja alta avoin, pilareiden varaan rakennettu rakennus näyttää kohoavan siitä. Puistoon luvattiin myös kalalammikoita, mutta niitä ei koskaan saatu. Ruusupensaat palautettiin konttorirakennuksen alle.


title: Munkinpuisto

text: Nimi Munkinpuisto vahvistettiin puistoalueelle asemakaavassa vuonna 1984.


title: Munkinpuisto

text: Puisto rajoittuu idässä Laajalahdentien ja etelässä Tiilimäen varrella oleviin rakennuksiin, pohjoisessa Turunväylään. Puistossa on kävelyreittejä, frisbeegolfrata ja koirapuisto, joka sijaitsee kävelypolkujen varrella Turunväylän juuressa.


title: Philippe Chiappe

text: Philippe Chiappe (s. 21. marraskuuta 1963 Cau de Bec) on ranskalainen F1-veneilijä ja lajin vuosien 2014–2016 maailmanmestari. Chiappe kilpailee kiinalaisen CTIC China Teamin riveissä. Hän on 184 senttimetriä pitkä ja painaa 83 kilogrammaa.


title: Philippe Chiappe

text: Chiappe debytoi F1-veneiden MM-sarjassa vuonna 2008. Ensimmäisen voittonsa hän saavutti vuonna 2013. Chiappe saavutti kaudella 2014 maailmanmestaruuden voitettuaan kaksi kilpailua ja ollen kahdesti toinen. Pisteitä hän keräsi viidestä kilpailusta 70 kappaletta. Kaudella 2016 hän keräsi 97 pistettä ja voitti kolmannen perättäisen maailmanmestaruutensa 14 pisteen erolla Yhdysvaltain Shaun Torrenteen. Vuosina 2012 ja 2017 hän sijoittui MM-sarjan toiseksi ja vuonna 2013 kolmanneksi.


title: Lars Brüggemann

text: Lars Brüggemann (s. 2. maaliskuuta 1976 Hemer, Länsi-Saksa) on entinen saksalainen jääkiekkoilija, joka on peliuransa jälkeen toiminut erotuomarina. Pelaajaurallaan Brüggemann oli Saksan joukkueessa Naganon talviolympialaisissa 1998. Erotuomarina hän on toiminut MM-kisoissa vuosina 2012, 2013 ja 2014.


title: Jaakko Niemi (uudisraivaaja)

text: Jaakko Sipinpoika Niemi (22. huhtikuuta 1715 – 15. joulukuuta 1785 Teuva) oli aikanaan tunnettu uudisraivaaja.


title: Jaakko Niemi (uudisraivaaja)

text: Niemen vanhemmista ja syntymäpaikasta ei ole tietoa. Teuvalle hänet merkittiin uudisasukkaaksi 1760 eli jo 40-vuotiaana ja rippikirjaan hänen syntymäaikansa lisättiin vasta parinkymmenen vuoden päästä. Niemi alkoi raivata tilaansa esikoispoika Joosepin syntymävuonna 1753. Raivaukseen hän ei saanut tukea, mutta silti sen seurauksena ensin 18 ja sitten vielä 7 verovapaata vuotta. 1777 hänellä oli raivattuna 5/12 manttaalin tila itselleen lunastettavaksi, Niemi toisin sanoen kohosi omalla työllään rengistä merkittävän uudistilan isännäksi. Pihapiirissä oli kahdeksan rakennusta, päärakennuksessa oli avattava ikkuna ja maalattu karmi. Pihalle kaivettu kaivo oli peräti 16 metrin syvyinen, ulkorakennuksiin kuului saunan ohella paja. Niemen talli sijaitsi kaukana pihapiiristä, kirkolla asti. Useita peltoja oli tuolloin raivauksessa, vaikkakin vasta yksi oli valmis. Ojia oli kaivettu 4 kilometriä ja aitoja niittyjen ympärille 16 kilometriä. Humalatarha puuttui, mutta sadan humalasalon tarha oli suunnitteilla. Niemellä oli ollut raivaus- ja rakennustöissään apuna tilapäisesti yksi renki ja lisäksi veljensä, mutta varsinaista työväkeä hän pestasi tilalleen vasta tytärten tultua naitetuiksi.


title: Jaakko Niemi (uudisraivaaja)

text: Niemen puoliso vuodesta 1749 oli miestään huomattavasti nuorempi Maria Joosepintytär (1731–1806). Perheeseen syntyi kaksi poikaa, joista toinen kuoli jo syntymävuonnaan, ja kaksi tytärtä.


title: Iso-Valkee

text: Iso-Valkee (joskus myös "Valkee", vanhalta nimeltään "Mäyrämäen Valkee") on Uskelanjoen vesistöön kuuluva karu, kirkasvetinen harjualueen järvi Somerniemellä Somerolla.


title: Iso-Valkee

text: Kolmannen Salpausselän reunamuodostumaan kuuluva järvi sijaitsee Somerniemen Mäyrämäen kylässä. Järven pinta-ala on 32,6 ha, rantaviiva 3 960 metriä, tilavuus 2 686 000 kuutiometriä, keskimääräinen syvyys 8,2 metriä ja suurin syvyys 24,7 metriä. Korkeus merenpinnasta on 108 metriä.


title: Iso-Valkee

text: Saman alueen muita järviä ovat Karjaanjoen vesistöön kuuluvat Pikku-Valkee eli Moron Valkee, Pikku-Ätämö ja Iso-Ätämö idässä Somerniemen Oinasjärven kylässä. Muut lähijärvet kuuluvat Uskelanjoen vesistöön. Näitä ovat lounaassa Myllyojan kautta Halkjärveen laskevat Tytyjärvi, Iso-Herakas ja Tasku Somerniemen Kaskiston kylässä sekä usean kylän rajapaikkana oleva Herakkaanlähde. Etelässä on laskujoeton Varvaslammi Mäyrämäen kylässä, luoteessa Mustalammi eli Muslammi Somerniemen Kaskiston ja Mäyrämäen kylien rajalla ja pohjoisessa Koirlammi Somerniemen Mäyrämäen kylässä.


title: Iso-Valkee

text: Järvi on osa Hyyppärän harjualueen Natura 2000 -suojelualuetta. Järvi rantoineen on pääosin Someron kaupungin omistuksessa, ja sen vesienhoitoa varten on tehty hoitosuunnitelma vuonna 2006. Järven ja sen ympäristön luonnonarvot ovat huomattavia, ja vuonna 2014 järven länsirannat käsittävälle Natura-alueen osalle Someron kaupungin maalla muodostettiin Someron kaupungin omistama yksityinen luonnonsuojelualue.


title: Iso-Valkee

text: Iso-Valkeella on luontopolku, jonka varrella on kaksi laavua ja uimapaikka. Retkeily on sallittu myös luonnonsuojelualueeksi rauhoitetulla osalla järven rantoja.


title: Iso-Valkee

text: Järven lasku-uomana on sen luonaispuolella olevaan Taskulampeen laskeva kaivettu oja, joka muistitiedon mukaan kaivettiin läheiseen Halkjärveen laskevassa Myllyojassa toimineen Kaskiston sahan vedensaannin tarpeisiin 1800-luvulla. Asiakirjojen mukaan saha aloitti toimintansa vuonna 1836. Tätä ennen järvi oli laskenut Halkjärveen pohjoisesta laskevan Murrosjoen valuma-alueeseen kuuluvaan Mustalampeen. Vielä nykyäänkin järven länsipäästä ulottuu yhtenäinen suopainanteiden ketju Mustalammin rantaan luoteessa.


title: Luovan valokuvauksen keskus

text:
Luovan valokuvauksen keskus ry on Jyväskylässä toimiva alueellinen valokuvakeskus, joka toimii yhdessä Jyväskylän Grafiikkakeskuksen kanssa Jyväskylän Veturitalleilla yhteisnimellä "Grafiikka- ja valokuvakeskus Ratamo".
Vuonna 1989 perustettu yhdistys oli Suomen ensimmäinen alueellinen valokuvakeskus.


title: Luovan valokuvauksen keskus

text: Luovan valokuvauksen keskus ry:n tarkoitus on edistää ja tehdä tunnetuksi keskisuomalaista valokuvataidetta, parantaa valokuvaajien toimintaedellytyksiä ja pitää yllä yhteyksiä sekä suomalaisiin että kansainvälisiin alan taiteilijoihin ja instituutioihin. Se on profiloitunut nykyvalokuvaan sekä valokuvataiteen ja kuvataiteiden välimaastoon. Yhdistyksen jäsenistö koostuu ammattivalokuvaajista, valokuvauksen harrastajista ja taiteilijoista.


title: Luovan valokuvauksen keskus

text: Valokuvauskeskus on järjestänyt kursseja muun muassa vedenalaiskuvauksesta, digitaalisesta vedostamisesta sekä vanhoista valokuvatekniikoista. Valokuvakeskuksessa on kirjasto sekä perinteinen pimiö sekä atk-laboratorio kuvankäsittelyyn ja tulostukseen.


title: Luovan valokuvauksen keskus

text: Valokuvakeskus osallistuu Jyväskylän taidemuseon järjestämän kansainvälisen Lumo-valokuvatriennaalin ideointiin ja toteutukseen.


title: Dance Again... the Hits

text: Dance Again...the Hits on yhdysvaltalaisartisti Jennifer Lopezin kokoelma-albumi. Sen julkaisi Epic Records 17. heinäkuuta 2012 samaan aikaan kun hän käynnisti hänen ensimmäisen Dance Again World Tour-maailmankiertueen. Lopez oli aiemmin suunnitellut kokoelma-albumin tekoa vuonna 2009, mutta päätti sen sijaan käyttää tallennettua materiaalia hänen seitsemättä, Love?-studioalbumia varten, jonka julkaisi Island Records toukokuussa 2011 sen jälkeen kun hän erosi Epic Recordsista vuonna 2010. Kun Lopez veloitti levy-yhtiölle viimeisen albumin täyttääkseen hänen työsopimuksensa, hän aloitti uuden kokoelma-albumin teon marraskuussa 2011. Myöhemmin hän tuli epävarmaksi siitä, että haluaako hän työskennellä sovittujen suunnitelmien mukaisesti vai aikooko hän julkaista uuden studioalbumin, joista lopulta hän päätti valita ensimmäisen vaihtoehdon.


title: Dance Again... the Hits

text: "Dance Again...the Hits" sisältää yksitoista ennenjulkaistua kappaletta ja kaksi uutta nauhoitetta: "Dance Again" ja "Goin' In". Albumin erikoisversio julkaistiin myös, sisältäen kolme lisättyä ennenjulkaistua kappaletta sekä DVD:n joka sisältää yksitoista valittua musiikivideota. Albumi sai pääosin positiivisia vastaanottoja musiikkikriitikoilta, jotka ylistivät sen kuvaavan hyvin Lopezin menestystä. Jotkut kriitikot ilmaisivat kuitenkin pettymyksensä siitä kun albumilta puuttuu useita onnistuneita singlejulkaisuja, mutta katsoivat tämän olevan ymmärrettävää siksi, koska hänellä on niin monta onnistunutta singlejulkaisua vuosien varrelta. "Dance Again...the Hits" oli kaupallisesti kohtalainen menestys, saavuttaen sijoituksia kymmenen parhaan joukossa neljällätoista sekä kahdenkymmenen parhaan joukossa kymmenessä kansallisella listalla.


title: Dance Again... the Hits

text: Albumi ylsi parhaimmillaan Suomen virallisen listan sijalle 16.


title: Truly Madly Deeply

text: Truly Madly Deeply on australialaisen pop-yhtye Savage Gardenin kappale, joka julkaistiin heidän nimeään kantavan debyyttialbumin kolmantena singlenä maaliskuussa 1997. Kappaleen sanoittivat yhtyetoverit Darren Hayes ja Daniel Jones. Kappale on uudelleentehty versio kappaleesta "Magical Kisses" jonka toverit kirjoittivat yhdessä kauan ennen heidän debyyttialbumin nauhoituksen aloittamista. Kappaletta käytettiin vuonna 1998 julkaistun, Jude Lawin ja Gretchen Molin tähdittämän elokuvan Music from Another Room tunnuskappaleena. Billboard Hot 100-listan 55-vuotisjuhlalistalla "Truly Madly Deeply" listattiin kaikkien aikojen 35:ksi parhaaksi kappaleeksi.


title: Truly Madly Deeply

text: Kappale saavutti Australiassa listan kärjen vuonna 1997 sekä Yhdysvalloissa seuraavana vuotena. Kappaletta varten kuvattiin kaksi musiikkivideota - yksi on alkuperäistä Australian julkaisua ja toinen, Pariisissa kuvattu video puolestaan kansainvälistä julkaisua varten. Ranskassa kappale onnistui saavuttamaan kultarajan.


title: Gerda Granholm

text: Gerda Maria Granholm (30. lokakuuta 1922 Korsholm – 1. huhtikuuta 2001 Korsholm) oli suomalainen ruotsin kielellä kirjoittanut kirjailija.


title: Pentti Ranta

text: Pentti Olavi Ranta (s. 15. joulukuuta 1954 Turku) on aktiiviuransa päättänyt suomalainen kuulantyöntäjä. Hän edusti vuodesta 1981 lähtien Turun Tovereita sekä veteraanisarjoissa kilpaillessaan vuodesta 1997 lähtien Varsinais-Suomen Veteraaniurheilua. Hänen valmentajanaan toimi Kalevi Lehtonen. Kalevan kisoista Ranta saavutti kuulantyönnön hopeaa vuonna 1985. Lisäksi hän voitti sisäratojen SM-kilpailuista kaksi pronssia vuosina 1982 ja 1988. Yleisen sarjan kilpailuissa Ranta ei ole kilpaillut vuoden 1991 ja veteraanisarjoissa vuoden 2000 jälkeen.


title: Antero Toikka

text: Antero Toikka (s. 2. toukokuuta 1954 Ristiina) on Helsingissä asuva kuvanveistäjä, kuvataiteilija ja ympäristötaiteilija, joka tunnetaan erityisesti julkisista teoksistaan.


title: Antero Toikka

text: Toikka opiskeli Suomen Taideakatemian koulussa (1976–1980) ja Academie van Beeldende Kunstenissa Rotterdamissa (1982). Helsingissä vuonna 1976 debytoinut taiteilija on osallistunut useihin yhteis- ja yksityisnäyttelyihin Suomessa ja ulkomailla. Vuonna 2011 Toikan 35 millin teräksestä tehty "Ronda"-veistos pystytettiin Kiinaan.


title: Antero Toikka

text: Toikka on jäsen Taidemaalariliitossa, Suomen Kuvanveistäjäliitossa sekä International Sculpture Centrerin (Washington DC, Yhdysvallat) jäsen.


title: Antero Toikka

text: Hän on toiminut useissa luottamustehtävissä, muun muassa Kuvanveistäjäliiton puheenjohtajana. Toikka oli Mäntän kuvataideviikkojen kuraattori vuonna 1999.


title: Antero Toikka

text: Toikan puoliso on kuvanveistäjä Kristiina Drews. Heillä on neljä lasta.


title: Antero Toikka

text: Kolme Toikan teosta sijaitsee Itä-Helsingissä noin kilometrin päässä toisistaan siten, että ne ovat lähes tasasivuisen kolmion kulmissa. Itäkeskuksessa on safiirinsiniseksi maalattu "Omega" (1993). "Punainen Himmeli" (1991) on sijoitettu Puotilan leikkipuistoon ja seitsemän metrin korkeuteen nouseva keltainen "Alfa" on Myllymestarintien varrella olevalla nurmikolla Vartiokylässä. Kaikki kolme teosta suunniteltiin alun perin väliaikaisiksi.


title: Antero Toikka

text: Pyöreistä muodoista rakentuva "Omega" kiersi Uudenmaan kuntia valmistuttuaan ja sai paikkansa myöhemmin Itäkeskuksen lukion edustalta. Punainen "Himmeli" ehti tulla monelle helsinkiläiselle tutuksi jo vuosina 1991–1992 sen kiertäessä eri puolilla kaupunkia erilaisissa ympäristöissä vaihtaen paikkaa kuukauden välein. Teos oli muun muassa Suomenlinnassa, Rautatientorilla ja hiilikasan päällä Salmisaaressa. Lopulta veistos sai pysyvän kodin Puotilasta, kun se hankittiin Helsingin kaupungin kokoelmiin vuonna 1995. "Omega" ja "Himmeli" saivat millenniumin kunniaksi seurakseen keltaisen "Alfan" paikassa, jota kutsutaan Arhopuistoksi sekä Alfapuistoksi. "Alfan" materiaalina on käytetty samanlaista teräspalkkikiskoa kuin "Himmelissä".


title: Antero Toikka

text: Idea kiertävästä veistoksesta liittyi ajatukseen, että eri ympäristöissä ja erilaisissa tiloissa veistos toimii ja näyttää erilaiselta. Teos vaikuttaa paikan hahmottamiseen, ja veistokseen puolestaan vaikuttavat kaikki sen lähellä olevat elementit. Veistokselle ovat yhtä tärkeitä sen sisälle ja ulkopuolelle jäävä tila.


title: Antero Toikka

text: Suurempi versio Itäkeskuksen "Omegasta" on Tielaitoksen hankkima "Mega-Omega" (1994) valtatie E 18:n varrella Jaanin eritasoliittymässä.


title: Antero Toikka

text: Kumpulassa Helsingin yliopiston fysiikan, maantieteen ja geologian tutkimuksiin tarkoitetun Physicum-rakennuksen ulkoseinässä on Antero Toikan teos "Valo ja aine". Kooltaan 240 neliömetrin laajuisen teoksen materiaali on peilikirkkaaksi hiottu ruostumaton teräs. Antero Toikan mukaan teos kuvaa "kaikkeuden kaukaisimpia sointuja" ja tiedetoimittajan mukaan teos esittää galaksien jakautumista. Teos paljastettiin vuonna 2002.


title: Antero Toikka

text: Elo-syyskuun vaihteessa 2013 Orton Invalidisäätiön veistospuistossa Helsingissä olevaa Antero Toikan veistossarjan "16.barrikadi Saepimentum tumultuarium" yksi osa oli vieritetty kalliolta alas. Veistoksen kulmat vaurioituivat ja vaativat korjausta tai konservointia. Helsingin poliisi tutki asiaa vahingontekona.


title: Yrjö Majamaa

text: Yrjö Antero Majamaa (s. 23. huhtikuuta 1957 Nokia) on aktiiviuransa päättänyt suomalainen kiekonheittäjä. Hän edusti vuodesta 1979 lähtien Tampereen Pyrintöä ja hänen valmentajinaan toimivat Aarno Majamaa sekä Seppo Simola. Kalevan kisoista Majamaa saavutti kiekonheiton pronssia vuonna 1985. Virallisissa kilpailuissa hän ei ole esiintynyt vuoden 1989 jälkeen.


title: Yrjö Majamaa

text: Majamaa soitti rumpuja Kari Peitsamon yhtyeissä Kari Peitsamo ja Ankkuli sekä Kari Peitsamo Revival.


title: Kevin Henderson

text: Kevin Henderson (s. 3. joulukuuta 1986 Toronto, Ontario, Kanada) on kanadalainen jääkiekkoilija, joka pelaa Iso-Britannian EIHL-liigan englantilaisjoukkue Nottingham Panthersissa. Hän on pelipaikaltaan vasen laitahyökkääjä. Isokokoinen Henderson on kuvaillut itseään pelityyliltään voimahyökkääjäksi. Hän on pelannut urallaan myös neljä NHL-ottelua Nashville Predatorsissa kaudella 2012–2013.


title: Kevin Henderson

text: Henderson pelasi vuodet 2002–2004 OPJHL-junioriliigan Thornhill Rattlersissa/Thunderbirdsissa. Hän pelasi joukkueessa myös osan kaudesta 2004–2005, jolloin Henderson aloitti OHL-joukkue Kitchener Rangersissa. Viimeisellä OHL-kaudellaan 2006–2007 hän oli 33 osumallaan joukkueen paras maalintekijä Matt Halischukin kanssa. Vuosina 2007–2009 Henderson kävi New Brunswickin yliopistoa. Kaudella 2008–2009 hän oli tehoilla 19+31=50 joukkueensa paras maalintekijä ja jakoi sisäisen pistepörssin voiton Hunter Tremblayn kanssa. He jakoivat AUS:n pistepörssin kolmannen sijan ja Henderson sijoittui myös sarjan maalipörssissä kolmanneksi. Hän oli myös kevään 2009 pudotuspeleissä UNB:n paras maalintekijä neljällä osumallaan. Henderson jakoi myös joukkueen sisäisen tehotilaston voiton Jimmy Cuddithyn ja Jonathan Hartyn kanssa lukemalla +5. Hänet valittiin kauden päätteeksi AUS:n ensimmäiseen tähdistökentälliseen.


title: Kevin Henderson

text: Huhtikuussa 2009 Henderson teki kaksivuotisen tulokassopimuksen San Jose Sharksin kanssa. Hän pelasi molemmat sopimuskautensa kokonaan AHL-joukkue Worcester Sharksissa, jossa tulokaskausi 2009–2010 toi 64 runkosarjaottelussa tehot 2+13=15 ja 11 playoff-ottelussa yhden syöttöpisteen. Kaudella 2010–2011 Henderson voitti joukkueen sisäisen tehotilaston lukemalla +13. Helmikuussa 2012 hän teki sopimuksen ECHL-joukkue Cincinnati Cyclonesin kanssa oltuaan ilman sopimusta alkukauden 2011–2012. Vain kahden siellä pelaamansa ottelun jälkeen Henderson siirtyi ammattilaistry-outin kautta AHL-joukkue Milwaukee Admiralsiin. Maaliskuussa hän teki joukkueen kanssa vuoden mittaisen jatkosopimuksen.


title: Kevin Henderson

text: Henderson teki heinäkuussa 2012 vuoden mittaisen, kaksisuuntaisen ja 550 000 dollarin arvoisen NHL-sopimuksen Nashville Predatorsin kanssa. Hän oli kaudella 2012–2013 farmijoukkue Milwaukee Admiralsin kolmanneksi paras maalintekijä 17 osumallaan. Henderson debytoi samalla kaudella myös NHL:ssä, jossa hän pelasi neljä ottelua tehden yhden maalin. Henderson teki NHL-debyyttinsä runkosarjan neljänneksi viimeisellä kierroksella 19. huhtikuuta 2013 vieraissa Chicago Blackhawksia vastaan. Hän sai ottelussa jääaikaa 12.57 minuuttia. Henderson teki ottelussa myös NHL-uransa avausmaalin. Hän pelasi Predatorsissa NHL:n runkosarjan ja joukkueen kauden loppuun. Kesäkuussa 2013 Henderson teki kaksivuotisen ja kaksisuuntaisen jatkosopimuksen Predatorsin kanssa.


title: Kevin Henderson

text: Kauden 2013–2014 Henderson aloitti Milwaukee Admiralsin AHL-joukkueen vahvuudessa. Maaliskuussa 2014 hän vaihtoi AHL-seuraansa Texas Starsiin, vaikkakin Hendersonin pelaajaoikeudet säilyivät Predatorsilla. Hän voitti kauden päätteeksi Calder Cupin. Henderson aloitti Starsissa myös kauden 2014–2015. Marraskuussa 2015 hän teki sopimuksen ECHL-joukkue Quad City Mallardsin kanssa oltuaan ilman sopimusta alkukauden 2015–2016. Helmikuussa 2016 Henderson siirtyi loppukauden sopimuksella SM-liigajoukkue Saimaan Palloon liigan siirtotakarajalla.


title: Kevin Henderson

text: Syksyllä 2016 Henderson haki pelipaikkaa ammattilaistry-outin kautta AHL-joukkue Bakersfield Condorsista, mutta hän jäi ilman jatkosopimusta ja teki lokakuussa vuoden mittaisen sopimuksen ECHL-joukkue Norfolk Admiralsin kanssa. Henderson pelasi siellä neljä ottelua, kunnes hän siirtyi marraskuussa loppukauden 2016–2017 kattavalla sopimuksella Slovakian Extraligan HK Popradiin. Kaudeksi 2017–2018 Henderson siirtyi vuoden mittaisella sopimuksella Tanskan Metal Ligaenissa pelaavan SønderjyskE Ishockeyn riveihin. Hän pelasi siellä 16 ottelua, mutta leikkaushoitoa vaatinut olkapäävamma kuitenkin päätti Hendersonin kauden. Joulukuussa 2017 SønderjyskE purki hänen sopimuksensa ja Henderson palasi kotimaahansa perheensä luo kuntoutumaan. Kaudeksi 2018–2019 hän siirtyi vuoden mittaisella sopimuksella Iso-Britannian EIHL-liigan englantilaisjoukkue Nottingham Panthersiin.


title: Justin Dowling

text: Justin Dowling (s. 1. lokakuuta 1990) on kanadalainen jääkiekkoilija, joka pelaa AHL-seura Texas Starsissa ollessaan Dallas Starsin sopimuspelaaja.


title: Justin Dowling

text: Dowling aloitti kauden 2012–2013 ECHL-joukkue Idaho Steelheadsissa, mutta siirtyi kesken kauden AHL:ään Texas Starsiin.


title: Justin Dowling

text: Ensimmäisen kokonaisen Texasissa pelaamansa kauden jälkeen Dowling jatkoi AHL-tasolla ja sai kahden vuoden sopimuksen Texasin yhteistyöseura Dallas Starsiin.


title: Solveig Rönnholm

text: Solveig Ingeborg Rönnholm (s. 20. lokakuuta 1923 Helsinki) on suomalainen ruotsin kielellä kirjoittava runoilija.


title: Solveig Rönnholm

text: Rönnholmin vanhemmat olivat varatuomari Runar Rönnholm ja taiteilija Ingeborg Rönnholm. Solveig Rönnholm toimi äidinkielen lehtorina yksityisessä ruotsalaisessa Laurellska skolan-tyttökoulussa Helsingissä. Hän kirjoitti runoja ja proosaa suomenruotsalaisiin Horisont- ja Progress-aikakauslehtiin.


title: Curtis McKenzie

text: Curtis McKenzie (s. 22. helmikuuta 1991) on kanadalainen jääkiekkoilija, joka pelaa NHL-seura Dallas Starsin organisaatiossa. Hän on Dallasin kuudennen kierroksen varaus .


title: Curtis McKenzie

text: McKenzie pelasi neljä kautta CCHA-joukkue Miami RedHawksissa. Hän pelasi 158 ottelua, joissa teki 29 maalia, 51 syöttöä ja sai 285 rangaistusminuuttia.


title: Curtis McKenzie

text: Viimeisen Miamin yliopistossa pelatun kauden jälkeen 12. huhtikuuta 2013 McKenzie teki Dallas Starsin kanssa kahden vuoden tulokassopimuksen kaudesta 2013–2014 alkaen. Hän ehti kuitenkin tehdä ammattilaisdebyyttinsä kauden 2012–2013 lopulla Dallasin farmijoukkue Texas Starsissa.


title: Curtis McKenzie

text: McKenzie teki NHL-debyyttinsä kauden 2014–2015 alussa 18. lokakuuta 2014 Philadelphia Flyersia vastaan. Uransa avausmaalin hän iski 16. marraskuuta pelatussa ottelussa Chicago Blackhawksia vastaan.


title: Jesse Root

text: Jesse Root (s. 23. marraskuuta 1989) on yhdysvaltalainen jääkiekkoilija, joka pelaa AHL-seura Texas Starsissa.


title: Jesse Root

text: Root pelasi Yalen yliopiston joukkueessa neljän kauden ajan. Viimeisenä vuotenaan hän asetti uuden NCAA-ennätyksen tehdessään ratkaisumaalin jatkoajalla yhdeksän sekunnin jälkeen.


title: Rebel Heart

text: Rebel Heart on yhdysvaltalaislaulaja Madonnan kolmastoista studioalbumi. Albumin julkaisi Interscope Records 6. maaliskuuta 2015. Joulukuussa 2014 tapahtuneiden albumisisältövuotojen jälkeen albumin julkaisuajankohdaksi ilmoitettiin maaliskuu 2015, ja kuusi sen kappaletta julkaistiin virallisesti 20. joulukuuta 2014.


title: Rebel Heart

text: Albumi nousi Suomen virallisen listan sijalle 2.


title: Rebel Heart

text: Super Deluxe 2CD


title: Vendlaskolan

text: Vendlaskolan on ruotsinkielinen alakoulu Klaukkalassa, Nurmijärven kunnassa. Koulussa oppilaita on noin 50 ja luokat 1-6. Koulussa on kolme luokanopettajaa, ja luokat jakaantuvat 1-2, 3-4 ja 5-6 luokkiin. Koulu on perustettu vuonna 2004 Syrjälän koulun kanssa samalle tontille käyttämättömiin tiloihin.


title: Living for Love

text: Living for Love on yhdysvaltalaislaulaja Madonnan kappale hänen "Rebel Heart" -nimiseltä kolmanneltatoista studioalbumiltaan. Sen julkaisi Interscope Records albumin ensimmäisenä singlenä 20. joulukuuta 2014. Kappaleen sanoittivat Madonna, Diplo, Alicia Keys, Nick Rowe, MoZella, Toby Gad sekä Ariel Rechtshaid, ja tuottajina toimivat Madonna ja Diplo. "Living for Love" on saanut pääosin positiivisen vastaanoton musiikkikriitikoilta. Yhdysvalloissa kappale nousi Billboard-lehden Dance/Electronic Songs -listan yhdeksännelle sijalle.


title: Heikinpohja

text: Heikinpohja on kaupunginosa Savonlinnassa, Etelä-Savossa. Heikinpohjassa sijaitsee mm. Savonlinnan normaalikoulu, Itä-Suomen yliopiston kampus, OKL-liikuntahalli ja uimaranta.


title: Heikinpohja

text: Savonlinnan kaupungin sivut


title: Asger Jorn

text: Asger Jorn (vuoteen 1945 asti "Asger Olug Jörgensen", 1914 Vejrum –1973 Aarhus) oli tanskalainen taidemaalari ja kuvanveistäjä. Hän oli yksi Cobra-taiteilijaryhmän ja Situationistisen internationaalin perustajista.


title: Asger Jorn

text: Jyllannin Vejrumissa syntynyt Jorn kävi koulunsa Silkeborgissa, jossa nykyisin on hänen nimeään kantava taidemuseo. Hän aloitti maalaamisen vuonna 1930 ja piti ensimmäisen ekspressionistisen näyttelynsä 1933. Jorn matkusti vuonna 1936 moottoripyörällään Pariisiin, jossa hän opiskeli Fernand Légerin johdolla ja työskenteli jonkin aikaa Le Corbusierin assistenttina, kunnes palasi Tanskaan.


title: Asger Jorn

text: Saksalaismiehityksen vuosina 1941–1944 Jorn alkoi julkaista Helheste-nimistä taidelehteä, jonka piiriin hakeutuivat nuoret tanskalaistaiteilijat kuten Ejler Bille, Egill Jacobsen, Henry Heerup ja Carl-Henning Pedersen. He pitivät myös yhteisiä näyttelyitä. Sodan jälkeen Jorn matkusteli Lapissa, Alankomaissa, Ranskassa ja Tunisiassa ja tutustui tulevan Cobra-ryhmän taiteilijoihin kuten Pierre Alechinsky, Karel Appel, Corneille ja Christian Dotremont. ”Spontaaniin abstraktismiin” keskittynyt Cobra-ryhmä oli virallisesti olemassa vain vuodesta 1948 vuoteen 1951, jolloin Jorn sai tuberkuloosin ja joutui viettämään pitkiä aikoja parantolassa.


title: Asger Jorn

text: 1950-luvulla Jorn kiinnostui Picasson innoittamana myös keramiikasta ja alkoi tehdä maalauksia löytämiensä valokuvien ja painokuvien pohjalta.


title: Asger Jorn

text:
Radikaalin marxilainen Jorn kieltäytyi elinaikanaan muun muassa Ecker-mitalista ja mahdollisuudesta edustaa Tanskaa Venetsian biennaalissa. Guggenheim-palkinnosta hän kieltäytyi vuonna 1964 sähkeellä:
"go to hell with your money bastard stop refuse price stop never asked for it stop against all decency mix artist against his will in your publicity stop i want public confirmation not to have participated in your ridiculous game stop"


title: Asger Jorn

text: Silkeborgin nimikkomuseon ohella hänen töitään on paljon Louisianan taidemuseon kokoelmissa, vaikka hän inhosi myös Louisianaa sen perustamisen 1958 aikoihin.


title: Ruben Sverre Gjertsen

text: Ruben Sverre Gjertsen (s. 1977 Volda) on norjalainen säveltäjä. Hänen tuotantonsa koostuu enimmäkseen kamarimusiikkiteoksista, joita on esitetty eri puolilla Eurooppaa.


title: Ruben Sverre Gjertsen

text: Gjertsen opiskeli sävellystä James Clappertonin ja Morten Eide Pedersenin johdolla Grieg-akatemiassa Bergenissä. Hän osallistui myös Fondation Royaumontin kurssille vuonna 2000.


title: Ruben Sverre Gjertsen

text: Gjertsen voitti Spellemannprisenin (2009) ja Arne Nordheim -palkinnon (2010). Hänen musikkiaan on esitetty Norjan lisäksi myös Itävallassa, Tanskassa, Suomessa, Ranskassa, Islannissa, Ruotsissa, Sveitsissä ja Isossa-Britanniassa, myös ISCM World Music Days -tapahtumassa.


title: Greg Rallo

text: Greg Rallo (s. 26. elokuuta 1981) on yhdysvaltalainen jääkiekkoilija, joka pelaa AHL-joukkue Texas Starsissa.


title: Greg Rallo

text: Varaamaton Rallo pelasi kaksi kautta Texas Starsissa ennen kuin allekirjoitti yhdne vuoden NHL-sopimuksen Florida Panthersin kanssa 2. heinäkuuta 2011. Kaudella 2011-2012 hän teki NHL-debyyttinsä 30-vuotiaana Carolina Hurricanesia vastaan 18. joulukuuta 2011. Heinäkuussa 2012 hän teki vuoden jatkosopimuksen.


title: Greg Rallo

text: Kolmen Floridan organisaatiossa kiekkoillun kauden jälkeen Rallo palasi Texasiin vuoden mittaisella sopimuksella elokuussa 2014.


title: Go West! A Lucky Luke Adventure

text: Go West! A Lucky Luke Adventure on vuonna 2007 Atarin kehittämä ja julkaisema "Lucky Luke"-videopeli, joka perustuu "Lucky Luke – Lähde länteen!"-animaatioelokuvaan. Peli julkaistiin Nintendo DS:lle, Wiille sekä tietokoneelle.


title: Go West! A Lucky Luke Adventure

text:
Pidätettyään Daltonin veljekset on Lucky Luken saatettava uudisraivaajajoukko Kaliforniaan 80-päivässä.
Tietokone ja Wii-versioissa tarinaa kuljettevat eteenpäin suoraan elokuvasta leikatut lyhyet välianimaatiot, mutta DS:llä tarina kerrotaan kuvin ja tekstein.


title: Go West! A Lucky Luke Adventure

text: Peli on monipuolinen ja sisältää mm. ampumista, ratsastusta sekä tanssimista. DS-version tapauksessa tehtäviä on yksikertaistettu.


title: Go West! A Lucky Luke Adventure

text: Pelatessa tietokoneella pelihahmoa ohjataan näppäimillä ja ampuessa kättä hiirellä. Juostakseen pelaajan on usein näpyteltävä kahta näppäintä vuorotellen. Wiillä pelatessa pelaaja hyödyntää Wii Remote-ohjainta.


title: Go West! A Lucky Luke Adventure

text: Tietokone ja Wii-versioissa pelattavina hahmoina toimivat lähes kaikki elokuvassakin esiintyneet hahmot, mutta DS:llä hahmot rajoittuvat lähinnä Lucky Lukeen ja Daltoneihin.


title: Juurikasvua

text: "Juurikasvua" on Mikko Reitalan käsikirjoittama ja Saara Saarelan ohjaama, Moskito Television tuottama kaksiosainen televisioelokuva Ylelle, joka esitettiin ensimmäisen Vähäkyrössä 16. syyskuuta 2009. Julkisesti elokuva esitettiin saman vuoden lokakuussa.


title: Juurikasvua

text: Kaupunkilaiset Mika (Antti Luusuaniemi), lääkäri ja Ricu (Ville Myllyrinne), parturi-kampaaja, muuttavat Pohjanmaalle Mikan uuden työpaikan perässä. Pienellä paikkakunnalla elämä saa aikaan kaikenlaista eikä asiaa helpota, että uudet kunnan asukkaat ovat samaa sukupuolta oleva pariskunta.


title: Juurikasvua

text: Juurikasvua yle.fi


title: Juurikasvua

text: TV-elokuva Juurikasvun ensiesitys Vähässäkyrössä


title: Juurikasvua

text: Cast IMBd


title: Galliummangaaninitridi

text: Galliummangaaninitridi (GaMnN, "gallium manganese nitride") on gallium- ja mangaanimetalleista sekä epämetalli typestä koostuva epäorgaaninen yhdiste. Yhdiste kuuluu sähkön- ja lämmönjohtavuusominaisuuksiensa vuoksi puolijohdeseosten ryhmään ja se muodostuu galliumnitridistä (GaN) sekä mangaanista tai sen yhdisteistä. Galliummangaaninitridin rakenteeseen vaikuttaa siinä esiintyvien alkuaineiden seossuhde. Seossuhde vaikuttaa myös GaMnN ulkomuotoon, jolloin sen värisävy voi vaihdella läpinäkyvän harmaan ja punaruskean välillä.


title: Galliummangaaninitridi

text: Galliummangaaninitridin puolijohdemaiset ominaisuudet johtuvat kyseisen yhdisteen muodostavista galliumnitridistä ja mangaanista, joilta yhdiste saa samankaltaisia magneettisia, sähköisiä ja optisia ominaisuuksia. Kiderakenteeltaan kyseinen yhdiste esiintyy wurtsiitin heksagonaalisessa muodossa, mutta myös sinkkivälkkeen kuutiomainen muoto on mahdollinen.


title: Galliummangaaninitridi

text: Tutkimusten perusteella kidehilan rakenne on laadultaan parempi Ga-rikkaassa kasvatuksessa, koska alkuperäisen yhdisteen (GaN) galliumatomit pyrkivät estämään mangaanilisäyksen aiheuttamat rakenteelliset muutokset sekä jännitystilojen muodostumisen. N-rikkaassa kasvatuksessa puolestaan kiteen epäjärjestys kasvaa, koska mangaaniatomit pyrkivät yhdistymään galliumnitridin kanssa GaMnN, jolloin mangaaniatomit ja -ionit pyrkivät korvaamaan galliumatomeja sekä täyttämään rakenteessa esiintyvien elektronien tai niiden puutteesta johtuvien aukkojen kohtia.


title: Galliummangaaninitridi

text: Spintronisten (sähköisiä ja elektronien kvanttimekaanisia ominaisuuksia soveltavien) piirteidensä vuoksi galliummangaaninitridi on vahva ehdokas puolijohteeksi, joka voi toimia huoneenlämpötilassa olosuhteista riippuen joko para- tai ferromagneettisena aineena. Kemiallisena taustana on sen Curie-lämpötila, jonka perusteella puolijohteen magneettisia ominaisuuksia voidaan säädellä käyttötarkoitukseen soveltuvammaksi.


title: Galliummangaaninitridi

text: GaMnN on huoneenlämpötilassa molempia magneettisia ominaisuuksia (paramagneettisuus vallitsevampi), mutta lämpötilan noustessa sen magneettinen dipolimomentti sekä spin-kvanttiluku muuttuvat, jolloin se muuttuu ferromagneettiseksi. Vastaavasti mangaanin määrällä on vaikutusta magneettisuuteen: suurissa Mn-pitoisuuksissa aineesta tulee paramagneettinen ja matalissa puolestaan ferromagneettinen. Muutosten taustalla ovat mangaanin d-orbitaalien sekä typen p-orbitaalien väliset vuorovaikutukset sekä magneettisten oheistuotteiden (GaMn tai GaMn) muodostuminen.


title: Galliummangaaninitridi

text: Galliummangaaninitridiä voidaan valmistaa galliummetallisulatteesta, johon ohjataan typpikaasua tai ammoniakkia. Tällöin muodostuu galliumnitridiä, jota voidaan käsitellä lisäämällä seokseen mangaania, jolloin saadaan GaMnN-puolijohdeseosta.


title: Galliummangaaninitridi

text: Toinen keino valmistaa GaMnN-seosta on galliumnitridikiteen koon kasvattaminen substraatin päällä (yleensä safiiri, alumiinioksidi, silika tai galliumarsenidi). Alkukiteeseen kohdistetaan säädettyjen kennojen avulla gallium- ja typpi/ammoniakkivirtauksia, ja reaktiossa muodostuneeseen seokseen lisätään mangaania/mangaaniyhdisteitä.


title: Galliummangaaninitridi

text: Kolmas keino valmistaa GaMnN-seosta on mangaaniyhdisteiden, esim. galliummangaanioksidin tai mangaani(II)kloridin (MnCl· 4 HO) ja galliumsulatteen käyttäminen lähtöaineina. Lähtöaineiden reagoidessa typen/ammoniakin kanssa muodostuu lopulta sopivissa lämpötila- ja paineolosuhteissa GaMnN.


title: Galliummangaaninitridi

text: Valmistuksessa käytetään usein apuna plasma-avusteista molekyylisäde-epitaksia (Plasma-Assisted Molecular Beam Epitaxy), jolla kiteen kokoa pyritään kasvattamaan ja jolla muokataan muodostuneen kalvon pintaominaisuuksia laserin ohella. Lisäksi GaMnN-kalvon valmistuksessa käytetään usein joko puskureita (yleensä alumiininitridiä (AlN)) tai substraatti käsitellään kultapäällysteellä. Lisäaineiden käytöllä pyritään vähentämään substraatti-kalvovuorovaikutuksia sekä estämään epäpuhtauksien muodostumista ja pahimmassa tapauksessa kalvon halkeilua.


title: Galliummangaaninitridi

text: Galliummangaaninitridiä käytetään galliumarsenidin (GaAs), galliumantimonidin (GaSb), galliumfosfidin (GaP) ja galliumnitridin (GaN) tavoin puolijohdemateriaalina sähkölaitteissa sekä sen termisiä ja optisia ominaisuuksia soveltavissa mittauslaitteissa. Eräitä tällaisia perinteisiä laitteita ovat diodit, laserit, LED:it sekä transistorit. Nykyään galliummangaaninitridiä käytetään myös kvanttimekaanisten laitteiden sekä nanoteknologisten materiaalien kuten nanojohtojen kehitystyössä.


title: Galliummangaaninitridi

text: Galliummangaaninitridi on sukulaisseos galliummangaaniarsenidiin (GaMnAs) nähden kemiallisesti stabiilimpi ja kestävämpi. Suurimmat ongelmatekijät kuitenkin piilevät sen valmistuksessa. Liiallinen Mn-lisäys voi aiheuttaa absorption lisääntymistä, jolloin sen optiset säteilyominaisuudet, esimerkiksi säteilyemissio ja luminesenssi heikkenevät. Mn-ylimäärä voi myös aiheuttaa kiteen hilarakenteen haurastumista, koska se voi levitä nanokoossa myös kolmiulotteisesti aiheuttaen joko viiruja tai mangaaniyhdisteiden saostumista. Rakennevaurioiden estämiseksi kiderakennetta täytyy tutkia Raman-sironnalla sekä elektroni- ja röntgendiffraktiolla.


title: Galliummangaaninitridi

text: Muita galliummangaaninitridin valmistukseen liittyviä ongelmia ovat saostumat sekä raaka-aineiden diffuusio. Lämpötilasta riippuen muodostuvat saostumat joko parantavat tai huonontavat pinnan magneettisia sekä sähköisiä ominaisuuksia. Esimerkiksi GaMn muodostuminen on suotavaa, koska kyseinen sivutuote on magneettista ja parantaa pinnan toimintaa. Diffuusio hankaloittaa yhdisteen toimintaa poistamalla siitä hyödyllisiä alkuaineita. Typen poistuminen hajottaa nitridiyhdisteen, jolloin jää jäljelle termodynaamisesti vähemmän stabiileja galliummangaaniyhdisteitä tai niistä muodostuneita oksideja (GaMn tai GaMnO). Vastaavasti Mn-diffuusio aiheuttaa nitridiyhdisteen hajoamisen galliumnitridiksi.


title: Ludwig Karlsson

text: Ludwig Karlsson (s. 6. tammikuuta 1991) on ruotsalainen jääkiekkoilija, joka pelaa Dallas Starsin organisaatiossa.


title: Ludwig Karlsson

text: Karlsson pelasi kaksi kautta vuosina 2009-2011 USHL-joukkue Green Bay Gamblersissa tehden 24 maalia ja yhteensä 70 tehopistettä. Ensimmäisellä kaudellaan Karlsson auttoi Gamblersin Clark Cupin voittoon ja toisellakin aina finaaliin saakka. Vuonna 2011 hän siirtyi Northeastern Huskiesiin.


title: Ludwig Karlsson

text: Tulokasvuotenaan Karlsson oli joukkueensa paras pistemies tehtyään kymmenen maalia ja 16 syöttöä. Toisena opiskelijavuotenaan hän pelasi vain 17 ottelua loukkaantumisen vuoksi. Näissä hän teki viisi maalia ja syötti kolme. Heinäkuussa 2013 hän allekirjoitti Ottawa Senatorsin kanssa tulokassopimuksen, joka oli pituudeltaan kaksi vuotta. Hän pelasi yhden kauden Ottawan farmijoukkue Binghamton Senatorsissa ennen kuin hänet kaupattiin 1. heinäkuuta 2014 Dallas Starsiin.


title: Guerrino De Luca

text: Guerrino De Luca on Logitechin hallituksen puheenjohtaja. Hän toimi toimitusjohtajana vuodesta 1998 vuoteen 2008. Hän oli Worldwide Marketing Apple Computer Inc'in varatoimitusjohtajana vuonna 1997. Hän on nostanut Logitech uusiin korkeuksiin ja menestykseen, koska oheislaitteiden valmistaja. Yksi hänen tärkeimmistä saavutuksistaan oli Webcamin valmistuksen osto Connectixilta.


title: Guerrino De Luca

text: De Luca on kotoisin Italiasta ja on opiskellut insinööriksi Rooman yliopistossa. Nykyään hän asuu San Franciscosa. Hänen entinen vaimonsa on nimeltään Daniela, ja hänellä on kaksi tytärtä, Ottavian ja Chiara.


title: Veikselinkynnäs

text: Veikselinkynnäs (, , ) on 70 kilometrin pituinen ja leveimmillään 1,8 kilometriä leveä niemimaa, joka erottaa Veikselinhaffin Gdanskinlahdesta ja siten avoimesta Itämerestä. Sen katkaisee poliittisesti Puolan ja Venäjän valtioiden raja. Puolassa niemimaa on osa Pommerin voivodikuntaa, Venäjän puolella se kuuluu Kaliningradin alueeseen. Venäjän läntisin piste sijaitsee Veikselinkynnäällä.


title: Veikselinkynnäs

text: 1300-luvulle saakka Veikselinkynnäällä oli navigoitavia salmia, jotka antoivat Saksalaisen ritarikunnan hallitsemalle Elbingin kaupungille pääsyn Itämerelle. Tämän salmiyhteyden luonnollinen sulkeutuminen 1300-luvulla heikensi Elbingin asemaa kauppakaupunkina, mikä puolestaan vahvisti niin ikään Saksalaisen ritarikunnan hallussa olleen Danzigin asemaa. Vuonna 1497 kynnään poikki kaivettiin 550 metriä pitkä ja 360 metriä leveä Pillaunsalmi (saks. "Pillauer Tief"), nyk. Baltijskinsalmi. Salmi turvattiin vuonna 1626 Pillaun linnoituksella (saks. "Festung Pillau"). Vuonna 1890 rakennettiin vielä lisäksi Königsbergin merikanava.


title: Veikselinkynnäs

text: Vuonna 2016 Puola päätti rakentaa uuden kanavan kannaksen poikki omalle alueelleen. Suunnitelman mukaan kanava valmistuisi vuonna 2022.


title: Veikselinkynnäs

text: Saksan kielessä Veikselinkynnäästä on käytetty myös nimitystä "Danziger Nehrung". Historiallinen preussinkielinen nimitys on "aismares".


title: Veikko Pesonius

text: Veikko Valter Olavi Pesonius (3. elokuuta 1906 Pori – 4. tammikuuta 1985 Helsinki) oli Suomen Puolustusvoimissa tykistössä ja esikuntatehtävissä palvellut eversti, joka sotilasuransa jälkeen toimi Liiketyönantajain liiton johdossa.


title: Veikko Pesonius

text: Pesoniuksen vanhemmat olivat tullitarkastaja, asessori Walter Gottlieb Pesonius sekä Eva Olsoni. Ylioppilaaksi 1925 valmistunut Pesonius kävi reserviupseerikoulun 1925–1926 ja tämän jälkeen kadettikoulun tykistölinjan 1927–1929. Pesonius palveli KTR 1:ssä 1926–1927 sekä 1929–1936 kouluttajana, rykmentin adjutanttina sekä patterin päällikkönä. Sotakorkeakoulusta hän valmistui 1937 ja nimitettiin yleisesikuntaupseeriksi 1938. Vuosina 1937–1939 hän toimi sotaväen päällikön adjutanttina.


title: Veikko Pesonius

text: Talvisodan sytyttyä Pesonius toimi toimistoupseerina Kannaksen armeijan esikunnassa. Välirauhan aikana hänet oli sijoitettu V. armeijakunnan esikuntaan. Jatkosodassa hän toimi operatiivisen osaston päällikkönä III. armeijakunnan esikunnassa 1941–1942 sekä IV. armeijakunnan esikunnassa 1944. Edelleen Lapin sodan aikana hän palveli III. armeijakunnan esikunnassa.


title: Veikko Pesonius

text: Sodan jälkeen Pesonius siirtyi toimistopäälliköksi Liiketyönantajain keskusliiton palvelukseen. Vuodesta 1958 alkaen hän toimi liiton toimitusjohtajana. Hän toimi myös useissa sotilasalan ja elinkeinoelämän luottamustehtävissä 1950–1960-luvuilla, ja osallistui myös Suomen sota 1941–1945 -teoksen laatimiseen.


title: Veikko Pesonius

text: Ylennykset: reservivänrikki 1926, vänrikki 1929, luutnantti 1930, kapteeni 1936, majuri 1940, everstiluutnantti 1943, eversti 1958.


title: Michael Houser

text: Michael Houser (s. 13. syyskuuta 1992) on yhdysvaltalainen jääkiekkomaalivahti, joka pelaa ECHL-joukkue Fort Wayne Kometsissa.


title: Michael Houser

text: Houser pelasi kolme kautta vuosina 2009–2012 OHL-joukkue London Knightsissa. Hänet valittiin kaudella 2011–2012 OHL:n vuoden parhaaksi maalivahdiksi ja nimettiin ensimmäiseen tähdistöön. Hänet palkittiin myös Red Tilson Trophylla.


title: Michael Houser

text: Vuonna 2012 Houser osallistui Florida Panthersin kehitysleirille ja 9. heinäkuuta 2012 joukkue teki hänen kanssaan tulokassopimuksen.


title: Evijärven koulukeskus

text: Evijärven koulukeskus on Evijärvellä, Etelä-Pohjanmaalla sijaitseva oppilaitos, jossa toimii yläkoulu ja 70 opiskelijan lukio. Koulun ja lukion rehtori on Riitta Mustajärvi.


title: Evijärven koulukeskus

text: Evijärven lukio tekee yhteistyötä Lappajärven lukion, Vimpelin lukion ja Järviseudun opiston kanssa ja kuuluu Etelä-Pohjanmaan toisen asteen oppilaitosten Opinlakeus-verkostoon. Yhteistyölukioiden kanssa on järjestetty vuosittain yhteisiä kursseja. Lukiossa voi opiskella englantia (A1), ruotsia (B1), venäjää (B2), saksaa (B2/B3) ja ranskaa (B3).


title: Evijärven koulukeskus

text: Koulutuskeskuksessa toimii peruskoulujärjestelmän mukainen yläkoulu, Evijärven keskikoulu. Koulussa osa oppiaineista on hajautettu, osa opiskellaan kursseina.


title: Markus Søberg

text: Markus Søberg (s. 22. huhtikuuta 1995 Oslo, Norja) on norjalais-yhdysvaltalainen jääkiekkoilija, joka pelaa GET-ligaenin Stavanger Oilersissa. Hän on pelipaikaltaan oikea laitahyökkääjä ja laukoo oikealta.


title: Markus Søberg

text: Søberg on Manglerud Starin kasvatti. Hän voitti seurassa Norjan U17-juniorisarjan mestaruuden vuosina 2010 ja 2011. Kauden 2010–2011 Søberg aloitti Ruotsissa MODO Hockeyn J18-junioreissa, mutta hän palasi kuitenkin kesken kauden Manglerudiin ja voitti koko kevään 2011 pudotuspelien piste- ja maalipörssin tehoilla 9+7=16. Samalla kaudella Søberg pelasi myös seuran U19-junioreissa, joiden paras maalintekijä hän oli ja jakoi sisäisen pistepörssin voiton Magnus Fischerin kanssa tehoilla 21+15=36. Søberg oli Manglerudin paras maalintekijä myös kevään 2011 pudotuspeleissä neljällä osumallaan.


title: Markus Søberg

text: Kaudeksi 2011–2012 Søberg siirtyi taas Ruotsiin ja Frölunda HC:n J18-junioreihin. Hän oli J18 Elitissä joukkueen paras pistemies ja maalintekijä tehoilla 19+11=30. Søberg pelasi ison osan kaudestaan myös Frölundan J20-junioreissa. Kaudella 2012–2013, kevään 2013 pudotuspeleissä hän oli tehoilla 5+1=6 joukkueen paras maalintekijä ja jakoi sisäisen pistepörssin voiton Erik Karlssonin kanssa. Columbus Blue Jackets varasi Søbergin kuudennella kierroksella 165. pelaajana . Kaudella 2013–2014 hän oli Frölundan J20-junioreiden paras maalintekijä ja toiseksi paras pistemies Robin Söderqvistin kanssa tehoilla 21+17=38. Søberg jakoi koko J20 SuperElitin maalipörssin kuudennen sijan Färjestad BK:n Johan Olofssonin ja August Gunnarssonin kanssa. Hän edusti Frölundaa kauden aikana myös Junior Club World Cupissa. Søberg debytoi kauden aikana myös seuran SHL-joukkueessa. Hän pelasi ensimmäisen ja kauden ainoaksi jääneen SHL-ottelunsa 7. maaliskuuta 2014 vieraissa AIK IF:ää vastaan.


title: Markus Søberg

text: Vuonna 2014 Søbergin varasi sekä Sioux City Musketeers 149. pelaajana USHL:n varaustilaisuudessa että OHL-joukkue Windsor Spitfires 34. pelaajana . Hän päätti siirtyä kaudeksi 2014–2015 Spitfiresiin, jonka varakapteeniksi Søberg myös nousi. Kesken kauden 2015–2016 hän kuitenkin jätti joukkueen ja siirtyi tammikuussa 2016 kotimaahansa Vålerenga IF:n joukkueeseen pelaamaan GET-ligaenia. Søberg teki loppukaudella 13 runkosarja- ja 11 playoff-ottelussa tehot 1+3=4. Kaudeksi 2016–2017 hän siirtyi jatkamaan GET-ligaen -uraansa vuoden mittaisella sopimuksella Stavanger Oilersin riveihin. Ensimmäisellä kokonaisella pääsarjakaudellaab 2016–2017 Søberg teki 30 runkosarjaottelussa tehot 13+15=28, 12 playoff-ottelussa tehot 1+4=5 ja neljässä Mestarien liigan ottelussa tehot 1+1=2. Hän voitti kauden päätteeksi Norjan-mestaruuden.


title: Markus Søberg

text: Søberg pelasi alle 20-vuotiaiden MM-kilpailuissa vuonna 2014 sekä IA-divisioonan MM-kilpailuissa vuosina 2012 (pronssia), 2013 (kultaa) ja 2015 (hopeaa). Hän pelasi myös alle 18-vuotiaiden MM-kilpailuissa vuonna 2011 sekä IA-divisioonan MM-kilpailuissa vuosina 2012 ja 2013. Viimeisimmässä turnauksessa Søberg toimi Norjan varakapteenina ja hän voitti koko turnauksen piste- ja maalipörssin tehoilla 8+5=13. Hänet palkittiin turnauksen parhaana hyökkääjänä ja Norjan parhaana pelaajana.


title: Markus Søberg

text: Norjan A-maajoukkueessa Søberg on pelannut kaksi ottelua tehopistein 1+1=2.


title: Markus Søberg

text: Søbergin isoveli Steffen pelaa maalivahtina Vålerengassa ja on Washington Capitalsin varaus vuodelta . Heidän äitinsä on kotoisin Yhdysvalloista.


title: Paras

text: Paras voi tarkoittaa ainakin seuraavia:


title: Balettipaletti

text: BalettiPaletti on Suomen Kansallisbaletin ja Suomen Tanssioppilaitosten Liiton (STOPP ry) yhdessä järjestämä tanssikatselmus loppukeväisin. Ensimmäinen BalettiPaletti järjestettiin toukokuussa 2009 Suomen Kansallisoopperan suurella näyttämöllä.


title: Balettipaletti

text: Suomen tanssioppilaitokset saavat lähettää videotaltiointeja baletti- ja karakterinumeroista, joista raati valitsee edustajat katselmukseen.


title: Balettipaletti

text: BalettiPaletin rinnalle on tullut myös NykytanssiPaletti .


title: NykytanssiPaletti

text: NykytanssiPaletti on Suomen Kansallisbaletin ja Suomen Tanssioppilaitosten Liiton järjestämä tanssikatselmus, joka järjestetään loppusyksyisin Suomen Kansallisoopperan Alminsalissa. Ensimmäistä kertaa katselmus järjestettiin marraskuussa 2011.


title: NykytanssiPaletti

text: Tanssioppilaitokset saavat lähettää videotaltiointeja nyky-, jazz- ja modernin tanssin numeroista, joista raati valitsee edustajat katselmukseen. Katselmuksessa esiintyy tanssioppilaita ympäri Suomea.


title: NykytanssiPaletti

text: BalettiPaletti järjestetään samalla konseptilla, mutta keväisin suurella näyttämöllä.


title: Prayut Chan-o-cha

text: Kenraali Prayut Chan-o-cha (, s. 21. maaliskuuta 1954) on Thaimaan pääministeri (24.8.2014–), Thaimaan sotilasjuntan eli Rauhan ja järjestyksen kansallisen neuvoston (NCPO) johtaja (22.5.2014–) ja entinen asevoimien komentaja (1.10.2010–30.9.2014).


title: Prayut Chan-o-cha

text: Lokakuun 1. päivänä 2010 Prayut aloitti Thaimaan kuninkaallisen armeijan komentajana. Nimityksensä jälkeen hän sai maineen tiukkana rojalistina ja ex-pääministeri Thaksin Shinawatran vastustajana. Hänen katsottiin kuuluvan armeijan piirissä ns. kovan linjan kannattajiin ja hän ajoikin voimakkaasti punapaitojen mielenosoitusten tukahduttamista sotilaallisesti. Myöhemmin Prayut pyrki pehmentämään julkista kuvaansa vierailemalla protesteissa surmansa saaneiden omaisten luona ja tekemällä yhteistyötä heinäkuun 2011 vaalivoiton myötä pääministeriksi nousseen Yingluck Shinawatran hallituksen kanssa..


title: Prayut Chan-o-cha

text: Thaimaan vuoden 2006 sotilasvallankaappausta tienoilta lähtien maassa muhinut poliittinen kriisi aktivoitui uudelleen marraskuussa 2013. Aktiivinen taistelu puna- ja keltapaitojen välillä oli ollut käynnissä jo vuodesta 2008 lähtien. Loppusyksystä 2013 kaduilla olivat keltapaidat, jotka osoittivat mieltään punapaitoja edustavan Yingluck Shinawatran toimitusministeriötä vastaan. Prayut vakuutti, että armeija oli puolueeton eikä aikoisi toteuttaa vallankaappausta. Kuitenkin 22. toukokuuta 2014 Thaimaan armeija kaappasi Prayutin johdolla vallan hallitukselta, lakkautti poliittisen järjestelmän toiminnan ja asetti maan NCPO-sotilasjuntan alaisuuteen. Heinäkuun lopulla 2014 hän julkisti uuden väliaikaisen perustuslain, jolla antoi itselleen suuret valtoikeudet ja armahduksen sotilasvallankaappauksen toteuttamisesta. Uusi perustuslaki loi parlamentiksi kansalliskokouksen, jonka jäsenet sotilasjuntta valitsi. Kansalliskokous valitsi yksimielisesti Prayutin maan pääministeriksi 24. elokuuta 2014.


title: Prayut Chan-o-cha

text: Sotilasvallankaappauksen motiiviksi Prayut ja armeija ilmoittivat maan poliittisen kriisin lopettamisen, kansallisen järjestyksen palauttamisen ja hallittujen uudistusten toteuttamisen. Maahan julistettiin sotatilalaki ja kaikenlainen poliittinen tai yhteiskunnallinen toiminta kiellettiin. Prayut aloitti välittömästi kaiken tyytymättömyyden tai toisinajattelun kitkemisen. Juntta otti haltuunsa median, julisti internet-sensuurin ja maanlaajuisen ulkonaliikkumiskiellon (klo 22–05), kielsi viiden hengen ja sitä suurempien ihmisjoukkojen kokoontumiset sekä pidätti poliitikkoja ja kaappausta vastustaneita aktivisteja. Osa pidätetyistä sai syytteen kansankiihotuksesta ja tuomittiin sotilastuomioistuimissa. Prayut oli alun perin ilmoittanut juntan tavoitteeksi korruptionvastaisen taistelun, mutta kun tuli ilmi useita juntan johtamaa hallitusta ja kansalliskokousta koskeneita korruptioskandaaleja, kielsi Prayut virallisesti julkisen keskustelun demokratiasta ja maan hallituksen minkäänlaisen kritisoinnin.


title: Prayut Chan-o-cha

text: Payut toteutti myös uudistuksia opetussuunnitelmaan poistaen oppikirjoista viittaukset aiempaan pääministeriin ja vaatien kaikkia thaikouluja opettamaan 12 moraalista arvoa, jotka hän oli itse määritellyt. Nämä 12 arvoa korostavat pyyteetöntä uskollisuutta monarkialle, isänmaalle, thaikansalle ja sen perinteille sekä yleistä ahkeruutta, lainkuuliaisuutta ja kurinalaisuutta.


title: Saloum Faal

text: Saloum Faal (s. 10. lokakuuta 1994 Serekunda) on gambialainen jalkapalloilija, joka kaudella 2018 edustaa Suomen Kakkosessa pelaavaa FC Kiffeniä.


title: Saloum Faal

text: Hän on aikaisemmin pelannut kotimaansa pääsarjassa Gambia Ports Authority FC:n joukkueessa sekä lainasopimuksella Senegalin pääsarjan Casa Sportsissa. FC Jazzin kanssa Faal teki vuoden mittaisen sopimuksen joulukuussa 2014. Kaudella 2018 hän pelaa Kakkosen FC Kiffenissä.


title: Saloum Faal

text: Gambian maajoukkuetta Faal on edustanut neljässä A-maaottelussa. Hän teki debyyttinsä kesäkuussa 2012 Algeriaa vastaan pelatussa Afrikan mestaruusturnauksen karsintaottelussa ja pelasi myös vuoden 2014 Marokkoa ja Tansaniaa vastaan. Toistaiseksi ainoan maaottelumaalinsa Faal teki joulukuussa 2012 ystävyysottelussa Angolaa vastaan.


title: Saloum Faal

text: Faal on edustanut myös Gambian nuorten maajoukkueita. Vuonna 2011 hän oli mukana Gambian joukkueessa alle 17-vuotiaiden Afrikan-mestaruuskilpailuissa. Huhtikuussa 2014 pelatussa alle 20-vuotiaiden Afrikan-mestaruusturnauksen karsintaottelussa Liberiaa vastaan Gambian jalkapalloliitto peluutti Faalia ja neljää muuta vuonna 1994 syntynyttä pelaajaa, vaikka turnaus on tarkoitettu 1. tammikuuta 1995 ja myöhemmin syntyneille. Tapauksen vuoksi Afrikan jalkapalloliitto CAF sulki Gambian maa- ja seurajoukkueet kaikista maanosaturnauksista kahden vuoden ajaksi.


title: Tattarisuon silta

text: Tattarisuon silta eli Tattarisuon pehmeikkösilta on betoninen laattasilta Lahdenväylällä Tattariharjun teollisuusalueen kohdalla Kivikon osa-alueella Helsingissä. Silta ylittää moottoritien alla olevan turvekerrostuman ja se on lähes kokonaan näkymättömissä eli eräänlainen piilosilta.


title: Tattarisuon silta

text: Tattarisuon silta on pinta-alaltaan Suomen toiseksi suurin silta, suurin on Tähtiniemen silta. Sillan kokonaispinta-ala on 20 330 m, pituus 470 metriä ja leveys vaihtelee 36 metristä 50,5 metriin. Laattasillassa on 84 aukkoa ja sen pisin jänneväli on 5,8 metriä. Silta valmistui vuonna 1970.


title: Tattarisuon silta

text: Tattarisuon silta on rakennettu valamalla poikittaispalkit 300×300 mm:n teräsbetonisten lyöntipaalujen varaan ja latomalla palkkien väliin palkkielementit (laattaelementit), joiden varaan sillan kansilaatta valettiin. Elementtien ja paikallavalun muodostama rakenne toimii liittorakenteena.


title: Tattarisuon silta

text: Pehmeikkösiltaa käytetään tiepohjan rakentamiseen silloin, kun esimerkiksi pengerpaalutus eli penkereen rakentaminen paalutuksen ja paaluhattujen tai paalutuksen ja yhtenäisen paalulaatan avulla ei ole riittävä tai niitä ei voi muutoin käyttää. Pehmeikkösilta voi tulla myös korkeaa pengertä halvemmaksi.


title: Jouni Olkkonen

text: Jouni Paavo Ilari Olkkonen (s. 27. elokuuta 1957 Ristiina) on aktiiviuransa päättänyt suomalainen moukarinheittäjä. Hän edusti koko uransa ajan Ristiinan Urheilijoita ja hänen valmentajanaan toimi Antti Matinolli. Kalevan kisoista Olkkonen saavutti moukarinheiton pronssia vuonna 1985. Virallisissa kilpailuissa hän ei ole esiintynyt vuoden 1993 jälkeen.


title: Ristiinan Urheilijat

text: Ristiinan Urheilijat on Mikkelissä, entisen Ristiinan kunnan alueella toimiva urheilun yleisseura. Seura perustettiin kesäkuussa 1925 paikallisen urheilutoiminnan pyörittämiseksi. Nykyisin seuran lajivalikoimaan kuuluvat hiihto, lentopallo sekä yleisurheilu.


title: Jan-Erik Boström

text: Jan-Erik "Janne" Boström (s. 21. maaliskuuta 1961) on aktiiviuransa päättänyt suomalainen kymmenottelija. Hän edusti koko uransa ajan Riihimäen Kiskoa. Kalevan kisoista Boström saavutti kymmenottelun pronssia vuonna 1985. Lisäksi hän voitti sisäratojen SM-kilpailuista seitsenottelun hopeaa vuonna 1983. Virallisissa kilpailuissa Boström ei ole esiintynyt vuoden 1987 jälkeen.


title: Susi kosiomatkalla

text: Susi kosiomatkalla, myös Kosiosusi, on Eija Hännisen ja Henna Onnelan (nykyisin Heiskanen) pronssiveistos Joensuussa


title: Susi kosiomatkalla

text: kävelykadun penkillä.


title: Susi kosiomatkalla

text: Susiveistos syntyi alkujaan kun Pohjois-Karjalan Ammattikorkeakoulun kuvataiteen ja muotoilun koulutusohjelma, sanomalehti Karjalainen ja Joensuun Kaupunkikeskustayhdistys järjestivät keväällä 2006 Susi Pop Art -veistoskilpailun. Veistos oli aluksi lasikuidusta, se oli muiden kilpailutöiden kanssa esillä vain kesän ajan ja sai kolhuja mutta palasi korjattuna paikalleen.


title: Susi kosiomatkalla

text: Veistos voitti yleisöäänestyksen, ja kilpailun järjestäjät päättivät tehdä siitä sen saaman suosion vuoksi pysyvän teoksen, ja se valettiin pronssiin. Pronssiin valettu teos tuotiin paikalleen penkille 30. toukokuuta 2007.. Alkuperäinen susiveistos on sanomalehti Karjalaisen toimitalon aulassa Noljakassa.


title: Susi kosiomatkalla

text: "Susi kosiomatkalla" näkyy verkossa kaupungin kaupungin esittelyvideolla. Se on hyvin suosittu valokuvauskohde.


title: Jaakko Niemi

text: Jaakko Niemi -nimisiä henkilöitä ovat:


title: Sledgehammer (kappale)

text: Sledgehammer on yhdysvaltalaisen tyttöbändi Fifth Harmonyn kappale. Sen julkaisivat Syco Music ja Epic Records heidän tulevan, Reflection-debyyttialbumin toisena singlenä 28. lokakuuta 2014. Kappaleeseen liittyvä musiikkivideo julkaistiin Fifth Harmonyn virallisella YouTube-kanavalla 25. marraskuuta 2014. Sen ohjasi Fatima Robinson joka ohjasi myös 'Bo$$in' musiikkivideon. Kappale oli kohtalainen menestys, sijoittuen viidenkymmenen parhaan joukkoon Kanadassa, Tšekissä, Slovakiassa sekä Yhdysvaltain Billboard Mainstream Top 40:llä.


title: Kangasala-talo

text: Kangasala-talo on Kangasalan keskustaan syksyllä 2014 valmistunut rakennus, jossa on kaupunginvaltuuston ja -hallituksen kokoustilat sekä kulttuurikeskus. Talossa on monitoimisali, ja talo on rakennettu etenkin musiikkia ja teatteria varten sekä kuvataiteen tarpeisiin. Kulttuurikeskuksessa avautui tammikuussa 2015 taidemuseo, ja siinä on myös vaihtuvien näyttelyiden tila. Talon eteen on sijoitettu Kimmo Pyykön pronssiveistos "Dialogi". Rakennuksesta on yhteys äskettäin valmistuneeseen Kangasalan kirjastoon.


title: Kangasala-talo

text: Rakennuksen on suunnitellut arkkitehtitoimisto Mikko Heikkinen ja Markku Komonen, jossa hanketta on vetänyt arkkitehti Markku Puumala. Rakennuksen julkisivu on patentoidulla menetelmällä käsiteltyä betonia, jonka pinta on tummanruskeaa ja vaikuttaa ruosteiselta. Talon suunnittelussa on avustanut kuvanveistäjä Pertti Kukkonen. Talon kustannukset olivat noin 12 miljoonaa euroa ja kunnan toiminta-avustus talolle on noin puoli miljoonaa euroa vuodessa. Talon toimintaa hoitaa vuonna 2013 perustettu Kangasala-talo Oy, jonka toimitusjohtajana on musiikin maisteri Timo Kotilainen.


title: Kangasala-talo

text: Kangasala-talo valittiin Vuoden 2015 betonirakenteeksi.


title: Kangasala-talo

text: Kangasala-talon monitoimisali, jota kutsutaan "Kangasala-saliksi", on 290-paikkainen. Salin seinällä on Kimmo Pyykön reliefi "Mielen maisema". Talossa on konsertteja varten Steinway-flyygeli.Kangasala-talossa oleva taidemuseo on nimeltään "Kimmo Pyykkö -taidemuseo". Taidemuseossa on näyttelytiloja 450 m². Museon ensimmäisessä ja toisessa kerroksessa on esillä teemanäyttelyitä Kimmo Pyykön tuotannosta sekä kutsunäyttelyitä. Kolmannessa kerroksessa on Kimmo Pyykön teosten pysyvä näyttely "Pitkän matkan ateljee", joka kertoo myös Pyykön urasta. Taidemuseon sisäänkäynnillä ulkoseinässä on Pyykön pronssinen teos "Elämänkaari".Kangasala-talo herätti vastustusta, ja sitä vastaan kerättiin adressi. Keskustelu taloa vastaan ja sen puolesta oli poikkeuksellisen voimakasta päätöksenteko- ja rakennusvaiheessa. Teemu Mäen esiintyminen talolla 7.3.2015 aiheutti voimakasta keskustelua ja mielenosoituksen.


title: Jagdgeschwader 54 ”Grünherz”

text:
Jagdgeschwader 54 "Grünherz" (suom. "Vihersydän") (JG 54) oli Saksan ilmavoimien hävittäjälentorykmentti toisessa maailmansodassa.
Jagdgeschwader 54:n toinen laivue on perinteiltään rykmentin vanhin laivue. Historialtaan II/JG 54 oli alun perin vuonna 1938 Itävaltalainen Wien–Aspern perustettu lentolaivue joka liitettiin Anschlussin jälkeen Luftwaffeen, aluksi I/JG76:ksi josta siirrettiin II/JG 54:ään.


title: Jagdgeschwader 54 ”Grünherz”

text: II/JG 54 osallistui Puolan offensiiviin ja taisteluun Ranskasta. Britannian taisteluun II/JG 54 osallistui 12. elokuuta – 1. joulukuuta saavuttaen 238 ilmavoittoa mutta menetti myös noin 40 % ohjaajavahvuudestaan. Laivue siirrettiin 29. maaliskuuta Itävaltaan ja osallistui 6. huhtikuuta alkaneeseen Jugoslavian valtaukseen. 5. toukokuuta laivueen kalusto vaihtui BF 109 E koneista uudempaan F-malliin. Operaatio Barbarossasta lähtien II/JG 54 toimi itärintamalla. Laivueen kalustoksi FW 190 A-koneet vaihtuivat 1943 alussa. Kuurinmaan motin antautuessa 8. toukokuuta 1945 yksikön lentokelpoiset koneet lennettiin Flensburgiin.


title: Jagdgeschwader 54 ”Grünherz”

text: Saavutti 1 000:n ilmavoittonsa 1. elokuuta 1941 ja 2 000:n ilmavoittonsa 4. huhtikuuta 1942.


title: Jagdgeschwader 54 ”Grünherz”

text: Kannaksen suurhyökkäyksen aikana Jagdgeschwader 54:n II/JG 54 JaBo-laivue siirrettiin osaksi karjalan kannaksella avustavaa Lento-osasto Kuhlmeytä. JG54:n laivueista I,III ja IV laivue pysyivät yhä saksalaisten käytössä eikä niitä olisi voinut rintamavastuun takia irrottaakkaan Suomen suunnalle.


title: Jagdgeschwader 54 ”Grünherz”

text: Rykmentinkomentajat


title: Hansjörg Sumi

text: Hansjörg Sumi (s. 19. tammikuuta 1959 Saanen, Bern) on sveitsiläinen mäkihyppääjä.


title: Hansjörg Sumi

text: Sumi johti Lake Placidin olympialaisissa 1980 suurmäen kilpailua ensimmäisen kierroksen jälkeen, mutta putosi lopulta seitsemänneksi. Normaalimäessä hän oli yhdeksäs.


title: Hansjörg Sumi

text: Sumi sijoittui Keski-Euroopan mäkiviikon kokonaiskilpailussa toiseksi kaudella 1978–1979. Hän voitti maailmancupin osakilpailun Gstaadin suurmäessä helmikuussa 1980. Lisäksi hän sijoittui toiseksi Innsbruckissa tammikuussa 1980 ja Garmisch-Partenkirchenissä uudenvuodenpäivänä 1984 sekä kolmanneksi Engelbergin suurmäessä maaliskuussa 1980 ja St. Moritzin normaalimäessä tammikuussa 1982.


title: Martin Weber

text: Martin Weber (s. 15. huhtikuuta 1954 Pappenheim) on Saksan demokraattista tasavaltaa edustanut saksalainen mäkihyppääjä. Hän edusti ASK Vorwärts Oberhof -seuraa, ja on pituudeltaan 173 cm.


title: Martin Weber

text: Weber sijoittui Lake Placidin olympialaisissa 1980 normaalimäessä 11:nneksi. Hän oli Keski-Euroopan mäkiviikon kokonaiskilpailussa kolmas vuodenvaihteissa 1977–1978 ja 1979–1980. Hän voitti Bischofshofenin kilpailun tammikuussa 1980 ja oli toinen Oberstdorfissa joulukuussa 1977.


title: Tafoni

text: Tafoni eli rapautumisonkalo (, ) on suureen kiveen, lohkareeseen tai kallioon onkalorapautumisen seurauksena syntynyt luolamainen syvennys, kolo tai kuopanteiden sarja. Onkalo on syntynyt, kun kiven pinta on rapautunut rikki sellaisesta kohdasta, joka on ympäröivää kiviainesta heikompaa. Heikossa kohdassa eroosio kuluttaa kiveä nopeammin ja synnyttää siihen kohtaan onkalon. Poikkeavaksi tafonin onkalon tekee usein se, että onkalon pesä on ylempänä kuin onkalon suu.


title: Liikennelentäjä (lehti)

text: Liikennelentäjä on Suomen lentäjäliitto Ry:n (FPA-Finnish Pilots' Association) julkaisema jäsenlehti.


title: Liikennelentäjä (lehti)

text:
Lehti on kaikkien luettavissa internetissä ja se toimitetaan jäsenille painettuna versiona.
Lehti julkaistaan 5 kertaa vuodessa.
Lehden päätoimittajana toimii Sami Simonen ja vastaava päätoimittaja on Suomen lentäjäliiton hallituksen puheenjohtaja.
Lehden julkaisua tuetaan mainosmyynnillä ja se on jäsenistölle ilmainen.


title: Fancy (Iggy Azalean kappale)

text: Fancy on australialaisräppäri Iggy Azalean kappale hänen The New Classic-debyyttialbumilta, jolla vierailee myös brittiläisartisti Charli XCX. Sen julkaisi Island Records albumin neljäntenä singlenä 17. helmikuuta 2014. "Fancyä" kuvaillaan electro hop-kappaleeksi; sen sanoittivat Azalea ja XCX sekä sävelsi tuotantotiimi The Invisible Men, joka myös tuotti sen yhdessä Arcaden kanssa. Kappale vuoti nettiin joulukuussa 2013 nimellä "Leave It".


title: Fancy (Iggy Azalean kappale)

text: "Fancy" sai pääosin positiivisia vastaanottoja ja se oli kaupallisesti menestys, saavuttaen Billboard Hot 100-listan kärjen ja muodostuen sekä Azalean että Charli XCX:n ensimmäiseksi kyseisen listan kärjen saavuttaneeksi kappaleeksi. Kappale pysyi kyseisellä listapaikalla yhteensä seitsemän peräkkäistä viikkoa. Se saavutti listan kärjen myös Kanadassa ja Uudessa-Seelannissa sekä saavutti listamenestystä ympäri maailmaa, mukaan lukien sijoitukset kymmenen parhaan joukossa lukuisissa valtioissa kuten Australiassa ja Isossa-Britanniassa, joista molemmissa valtioissa siitä tuli hänen ensimmäinen viiden parhaan joukkoon päässyt hitti pääartistina. Se on Charli XCX:n toinen kymmenen parhaan joukkoon päässyt single Icona Popin kappaleella "I Love It" vuonna 2013 tehdyn vierailun jälkeen. Kappale nimettiin myös Billboardin "Vuoden 2014 kesähitiksi", samalla kun se oli myös Spotifyn vuoden 2014 ladatuin kappale ja sen VEVO-kanavalla oleva musiikkivideo vuoden 2014 katsotuin video Yhdysvalloissa. Se saavutti ehdokkuuksia 57:ssä Grammy-palkintogaalassa kategorioissa "Vuoden levytys" ja "Paras pop duo/joukkoesitys". "Fancy" on myynyt maailmanlaajuisesti vuoden 2014 aikana yhteensä seitsemän miljoonaa kopiota, päästen kaikkien aikojen myydyimpien singlejen listalle.


title: Fancy (Iggy Azalean kappale)

text: Kappaleeseen liittyvä musiikkivideon ohjasi Director X ja se julkaistiin maaliskuussa 2014. Videon visuaalit ovat saaneet inspiraationsa vuoden 1995 yhdysvaltalaiskomediasta Clueless, Azalean esittäessä Beverly Hillsin sosialisti Cher Horowitziä ja XCX Tai Frasieriä. Musiikkivideo oli ehdolla neljälle eri palkinnolle vuoden 2014 MTV Video Music Awardsissa, mutta ei voittanut niistä ainuttakaan. Azalea ja XCX ovat esittäneet kappaleen livenä televisio-ohjelmassa Good Morning America sekä vuoden 2014 Billboard Music Awardsissa. "Fancyn" ovat lukuisat artistit coveroineet, joihin luokittuvat Anna Kendrick Saturday Night Liven 39. tuotantokaudella ja lukuisat räppärit ovat esittäneet siitä remix-versioita, joihin lukeutuu esimerkiksi Da Brat ja Lil' Kim.


title: OMG (kappale)

text: OMG on yhdysvaltalaisartisti Usherin kappale. Sillä vierailee will.i.am, joka myös sanoitti ja tuotti kappaleen. Siinä käytetään auto-tune efektiä muutamissa linjoissa. Kappale julkaistiin Usherin kuudennen, Raymond v. Raymond-studioalbumin ensimmäisenä kansainvälisenä sekä kokonaisuudessaan neljäntenä singlenä kolmen Yhdysvalloissa julkaistun singlen, "Papersin", "Hey Daddy (Daddy's Home):n" sekä "Lil Freakin" jälkeen. Kappale sai pääosin ristiriitaisia vastaanottoja musiikkikriitikoilta, jotka kritisoivat auto-tunen käyttöä, mutta kehuivat kappaleen tanssi ja klubifiilistä. Kappale merkitsee toista kertaa kun Usher on tehnyt yhteistyötä will.i.amin kanssa "Here I Stand"-studioalbumilta julkaistun "What's Your Namen" jälkeen.


title: OMG (kappale)

text: "OMG" saavutti listan kärjen Australiassa, Irlannissa, Uudessa-Seelannissa, Isossa-Britanniassa ja Yhdysvalloissa. Siitä tuli hänen yhdeksäs listan kärjen saavuttanut single Yhdysvalloissa, muodostaen hänestä 2010-luvun ensimmäisen artistin joka onnistuu saavuttamaan kärkisijoituksia saavuttaneita singlejä kolmella peräkkäisellä vuosikymmenellä. Hänestä tuli kaikkien aikojen neljäs artisti, joka on pystynyt samaan. Usherista tuli myös kolmas artisti, jolla on vähintään yksi listan kärjen saavuttanut kappale viideltä peräkkäiseltä studioabumilta. Kappaleen koreografista ja tanssivoimaista musiikkivideota on vertailtu kriitikojen keskuudessa kappaleen "Yeah!" musiikkivideoon. Usher on esittänyt kappaleen livenä lukuisia kertoja, kuten American Idolin yhdeksännellä tuotantokaudella yhdessä will.i.amin kanssa. Hän esitti kappaleen myös osana kriitikkojen ylistämää esitystä vuoden 2010 MTV Video Music Awardsissa. "OMG" nimettiin Yhdysvaltain vuoden 2010 viidenneksi myydyimmäksi kappaleeksi 3,8 miljoonan kopion myynnillä. Kappaletta myytiin saman vuoden aikana maailmanlaajuisesti 6.9 miljoonaa kopiota.


title: Dieter Neuendorf

text: Dieter Neuendorf (s. 7. heinäkuuta 1940 Ruhla, Thüringen) on saksalainen mäkihyppääjä, joka edusti aktiiviurallaan sekä Saksaa että Saksan demokraattista tasavaltaa. Hän edusti ASK Vorwärts Oberhof -seuraa, ja on pituudeltaan 172 cm.


title: Dieter Neuendorf

text: Neuendorf saavutti Oslon MM-kilpailuissa 1966 hopeaa normaalimäen kilpailussa. Innsbruckin olympialaisissa 1964 hän sijoittui normaalimäessä viidenneksi ja suurmäessä kahdeksanneksi. Grenoblessa 1968 hän oli normaalimäessä seitsemäs ja suurmäessä viidestoista.


title: Dieter Neuendorf

text: Neuendorf sijoittui Keski-Euroopan mäkiviikon kokonaiskilpailussa toiseksi vuodenvaihteessa 1965–1966. Hän oli toinen Oberstdorfissa, kuudes Garmisch-Partenkirchenissä, voitti Innsbruckissa ja oli kolmas Bischofshofenissa. Seuraavana talvena hän voitti Oberstdorfissa, oli neljäs Garmisch-Partenkirchenissä, seitsemäs Innsbruckissa, kuudes Bischofshofenissa ja kolmas mäkiviikon kokonaiskilpailussa. Vuodenvaihteessa 1967–1968 hän sijoittui mäkiviikon kokonaiskilpailussa niin ikään kolmanneksi. Hän voitti tuolloin Oberstdorfin kilpailun ja sijoittui toiseksi Garmisch-Partenkirchenissä.


title: Dieter Neuendorf

text: Neuendorf voitti Holmenkollenin kisojen mäkihypyn 1965.


title: Jagdgeschwader 52

text: Jagdgeschwader 52 (JG 524) oli Saksan ilmavoimien hävittäjälentorykmentti toisessa maailmansodassa.


title: Jagdgeschwader 52

text: Rykmentinkomentajat


title: Get the Party Started

text: Get the Party Started on yhdysvaltalaisartisti Pinkin kappale joka julkaistiin hänen toisen, Missundaztood-studioalbumin ensimmäisenä singlenä 9. lokakuuta 2001. Kappaleen sanoitti ja tuotti Linda Perry. Siitä tuli kansainvälinen hitti ja se saavutti sijoituksia kymmenen parhaan joukossa monissa valtioissa. Se oli Pinkin siihen aikaan myydyin kappale. Kappale sai pääosin positiivisia vastaanottoja musiikkikriitikoilta ja singlen julkaisun jälkeen vahvistettiin tieto siitä, että Pink julkaisee pian "Missundaztoodin".


title: Annukka Salama

text: Annukka Salama (s. 1980) on suomalainen nuortenkirjailija.


title: Annukka Salama

text: Salama on kirjoittanut fantasiatrilogian, jonka ensimmäinen osa "Käärmeenlumooja" (2012) oli Topelius-palkintoehdokkaana ja palkittiin ilmestymisvuonnaan kirjabloggaajien perustamalla, ensi kertaa jaetulla Blogistanian Kuopus -palkinnolla vuoden parhaana nuortenkirjana. Toinen osa, "Piraijakuiskaaja" ilmestyi vuonna 2013 ja kolmas osa "Harakanloukku" vuonna 2014. Sarja kertoo faunoidinuorista, joiden perimästä puolet on peräisin joltakin voimaeläimeltä.


title: Annukka Salama

text: Koulutukseltaan Salama on medianomi. Hän on työskennellyt muun muassa tuottajana ja mainossuunnittelijana sekä Yle TV2:n lasten- ja nuortenohjelmien taustatoimittajana. Salama asuu Tampereella.


title: Nicholas Grimshaw

text: Sir Nicholas Grimshaw, CBE, (s. 9. lokakuuta 1939 Hove, East Sussex) on brittiläinen arkkitehti, joka on tullut tunnetuksi modernistisesta ”high tech” -arkkitehtuuristaan, alumiinijulkisivuistaan ja metallirakenteistaan. Hänen merkittävimpiä rakennuskohteitaan ovat Lontoon Waterloon rautatieaseman laajennus sekä maailman suurin kasvihuonekokonaisuus The Eden Project Englannin Cornwallissa.


title: Nicholas Grimshaw

text: Grimshaw kävi Wellington Collegen Berkshiressä ja opiskeli 1959–1962 Edinburgh College of Art -oppilaitoksessa, kunnes sai stipendin Lontoon AA-arkkitehtuurikouluun (Architectural Association School of Architecture). Valmistuttuaan sieltä vuonna 1965 hän aloitti pitkän yhteistyön arkkitehti Terry Farrellin kanssa. Se kesti vuoteen 1980 asti, jolloin Grimshaw halusi viedä teollisia materiaaleja hyödyntävää ”high tech” -arkkitehtuuriaan yhä pidemmälle, kun taas Farrell kiinnostui Yhdysvalloissa alkunsa saaneesta, leikkisämmästä postmodernista arkkitehtuurista.


title: Nicholas Grimshaw

text: Vuonna 1989 Grimshaw voitti Royal Institute of British Architects -palkinnon Financial Times -lehden painotalon suunnittelusta Itä-Lontooseen. Suunniteltuaan Britannian paviljongin Sevillan Expo 92 -maailmannäyttelyyn 1992 Grimshaw sai aatelisarvon. Vuonna 1993 Waterloon rautatieterminaali nimettiin Britanniassa vuoden rakennukseksi. Grimshaw toimi Royal Academy of Artsin johtajana vuosina 2004–2011. Hän on Grimshaw Architects -yrityksensä hallituksen puheenjohtaja. Yritys toimii Lontoon lisäksi New Yorkissa sekä Australian Melbournessa ja Sydneyssä.


title: Falke

text: Falke oli Saksan laivaston tyypin 23 torpedovene, joka palveli toisessa maailmansodassa.


title: Falke

text: Alus tilattiin laivastontelakalta Wilhelmshavenista. Sen köli laskettiin 17. marraskuuta 1925 ja alus laskettiin vesille 29. syyskuuta 1926. Alus valmistui 15. heinäkuuta 1928.


title: Falke

text: Alus tuhoutui ilmapommituksessa 14. kesäkuuta 1944


title: Möwe

text: Möwe oli Saksan laivaston tyypin 23 torpedovene, joka palveli toisessa maailmansodassa.


title: Möwe

text: Alus tilattiin laivastontelakalta Wilhelmshavenista. Sen köli laskettiin 2. maalisskuuta 1925 ja alus laskettiin vesille 24. maaliskuuta 1926. Alus valmistui puolisen vuotta myöhemmin 1. lokakuuta.


title: Möwe


title: Greif

text: Greif oli Saksan laivaston tyypin 23 torpedovene, joka palveli toisessa maailmansodassa.


title: Greif

text: Alus tilattiin laivastontelakalta Wilhelmshavenista, missä köli laskettiin 5. lokakuuta 1925. Alus laskettiin vesille 15. heinäkuuta 1926 ja valmistui 15. heinäkuuta 1927.


title: Greif

text: Toisen maailmansodan alkaessa alus kuului 5. torpedovenelaivueeseen ja se osallistui länsivallin miinakenttien laskuun Pohjanmerellä syyskuussa 1939. Saksan hyökätessä Norjaan alus kuului Kristiansandin eteläosiin ja Arandaliin suunnattuun ryhmä 4:ään yhdessä "Luchsin" ja "Seeadlerin" kanssa. Alus upotti 10. huhtikuuta 1940 torpedoimalla "HMS Truantin" laukaisemasta torpedosta pahoin vaurioituneen risteilijä "Karlsruhen".


title: Greif

text: Alus upotettiin 24. toukokuuta 1944


title: Kondor

text: Kondor oli Saksan laivaston tyypin 23 torpedovene, joka palveli toisessa maailmansodassa.


title: Kondor

text: Alus tilattiin laivastontelakalta Wilhelmshavenista. Sen köli laskettiin 17. marraskuuta 1925 ja alus laskettiin vesille 22. syyskuuta 1926. Alus valmistui 15. heinäkuuta 1928.


title: Kondor

text: Alus poistettiin palveluksesta 28. kesäkuuta 1944


title: Seeadler

text: Seeadler oli Saksan laivaston tyypin 23 torpedovene, joka palveli toisessa maailmansodassa.


title: Seeadler

text: Alus tilattiin laivastontelakalta Wilhelmshavenista, missä köli laskettiin 5. lokakuuta 1925. Alus laskettiin vesille 15. heinäkuuta 1926 ja valmistui 15. maaliskuuta 1927.


title: Seeadler

text: Alus upotettiin 14. toukokuuta 1942


title: Elämältä kaiken sain

text: Elämältä kaiken sain voi tarkoittaa ainakin seuraavia:


title: Tyypin 24 torpedovene

text: Tyyppi 24 tai Raubtier-luokka oli Saksan laivaston toisen maailmansodan aikainen kuuden aluksen muodostama torpedoveneluokka. Luokka oli paranneltu versio edeltäneestä tyypistä 23.


title: Tyypin 24 torpedovene

text: Alusten rungot hitsattiin, mikä pienensi niiden uppoumaa. Niiden voimanlähteenä oli turbiinimoottorit. Luokan aseistuksena piti olla 12,7 cm tykit, mutta niihin asennettiin parannellut 10,5 cm tykit.


title: Jyrki Kangas (metsätieteilijä)

text:
Jyrki Juhani Kangas (s. 5. helmikuuta 1962 Harjavalta) on suomalainen metsäntutkija, maatalous- ja metsätieteiden tohtori.
Kangas valittiin tammikuussa 2015 kutsumenettelyllä metsäbiotalouden professoriksi Itä-Suomen yliopistoon Joensuuhun. Kangas toimi tätä ennen Metsähallituksen toimitusjohtajana eli pääjohtajana vuosina 2006–2014.
Vuoden 2014 alussa Kangas ilmoitti eroavansa tehtävästään vastalauseeksi. Hän vastusti Metsähallituksen metsäliiketoiminnan yhtiöittämistä.
Kangas valmistui metsänhoitajaksi vuonna 1986. Metsätieteiden tohtoriksi hän väitteli 1992 Joensuun yliopistosta. Kankaan työkokemus on monipuolinen: yksityismetsätalous, opetus, tutkimus, metsäteollisuus ja valtion metsät - Metsähallitus.


title: Jyrki Kangas (metsätieteilijä)

text: Kankaan ensimmäinen vakituinen työpaikka oli toimia johtajana Metsäntutkimuslaitoksen Kannuksen tutkimusasemalla, josta käsin hän toimi myöhemmin myös Metlan metsäsuunnittelun professorina. Ennen Metsähallitukseen tuloaan Kankaan vastuulla olivat UPM:n metsätalousjohtajana suuri osa Suomen yksityistä maaomaisuutta.


title: Jyrki Kangas (metsätieteilijä)

text: Kangas on tunnettu tuotteliaana tieteellisten julkaisujen kirjoittajana. IUFRO:n (International Union of Forest Research Organizations) on myöntänyt vuonna 2000 Kankaalle tieteellisistä saavutuksista "Scientific Achievement Award" - palkinnon, joka on myönnetty vain viidelle suomalaiselle vuodesta 1971 alkaen. Kangas on hoitanut lisäksi lukuisia metsäsektorin luottamustehtäviä Suomessa ja Euroopassa.


title: Jyrki Kangas (metsätieteilijä)

text: Metsänhoitajaliitto valitsi Kankaan vuoden metsänhoitajaksi 2014.


title: Jyrki Kangas (metsätieteilijä)

text: Kangas on naimisissa. Hänellä on kaksi poikaa ja hän harrastaa metsästystä ja kanakoiria.


title: Jyrki Kangas (metsätieteilijä)

text: Sotilasarvoltaan Kangas on alikersantti. Hänelle myönnettiin 2014 Suomen Leijonan komentajamerkki.


title: Jean-Marc Vallée

text: Jean-Marc Vallée (s. 9. maaliskuuta 1963 Montreal, Quebec, Kanada) on kanadalainen elokuvaohjaaja, käsikirjoittaja ja leikkaaja. Hän on ohjannut muun muassa elokuvat "C.R.A.Z.Y." (2005), "Nuori Victoria" (2009), "Dallas Buyers Club" (2013) ja "Wild – Villi vaellus" (2014).


title: Jean-Marc Vallée

text: Vuonna 2017 Vallée ohjasi draamasarjan "Big Little Lies", josta hänet palkittiin parhaan ohjauksen Primetime Emmyllä.


title: Pentti Alhonen

text: Pentti Kalervo Alhonen (26. helmikuuta 1939 Tampere – 5. lokakuuta 2017 Vantaa) oli suomalainen ympäristögeologi, mikropaleontologi ja limnologi.


title: Pentti Alhonen

text: Alhonen oli paleolimnologisen järvitutkimuksen ja ympäristögeologian uranuurtaja. Hän toimi Helsingin yliopiston geologian laitoksen opettajana 1960-luvulta lähtien ja geologian ja paleontologian apulaisprofessorina ja professorina 1970-luvulta lähtien. Alhonen toimi Suomen ensimmäisenä ympäristögeologian professorina 1999–2001. Hän oli tuottelias kirjoittaja, joka myös popularisoi tiedettä ja osallistui yhteiskunnalliseen keskusteluun. Alhonen muistetaan erityisesti persoonallisena ja hyvin pidettynä yliopisto-opettajana.


title: Pentti Alhonen

text: Alhosen vanhemmat olivat pankinjohtaja, talousneuvos Eino Alhonen (1908–1982) ja Kerttu Leimu (1908–1992). Hän oli naimisissa Säde Mantere-Alhosen kanssa tämän kuolemaan vuonna 2014 saakka. Heidän poikansa on Antero Alhonen.


title: Pentti Alhonen

text: Alhonen kiinnostui kansa- ja oppikoulussa luonnosta, varsinkin kasveista, hyönteisistä ja linnuista. Hän teki havaintoja lintujen kevät- ja syysmuutosta Pohjois-Satakunnassa Ikaalisten ympäristössä sekä keräsi muun muassa laajan kovakuoriaiskokoelman. Lintuihin hänet perehdytti koulutoveri Ilkka Koivisto. Kovakuoriaisten niukan määrittämiskirjallisuuden lisäksi Ikaalisten yhteiskoulussa oli Martti Tertin lahjoittama niiden referenssikokoelma.


title: Pentti Alhonen

text: Tultuaan ylioppilaaksi vuonna 1958 Alhonen kirjoittautui Helsingin yliopistoon tarkoituksena suorittaa maisterin tutkinto eläin-, kasvi- ja maantieteessä sekä pätevöityä biologian opettajaksi. Hän ei kuitenkaan selvinnyt asianomaisten laitosten pääsykokeista, mutta luentokurssit sai kuunnella. Eläintieteessä Pentti Alhosta kiinnostivat ekologia ja hyönteisten etologia. Kasvitieteestä hän valitsi peruskurssit ja luonnonsuojelun. Harkittuaan eri vaihtoehtoja Alhonen aloitti opiskelut geologian ja paleontologian laitoksella, jossa opetti kansainvälinen kuuluisuus, Tulimaan tutkija professori Väinö Auer. Toimiessaan vuonna 1959 kalavesitutkimusten kesäapulaisena Hämeen-Satakunnan maanviljelysseurassa Tampereella Pentti Alhonen kiinnostui limnologiasta, joka oli sijoitettu Helsingin yliopiston maatalous-metsätieteelliseen tiedekuntaan. Sitä opetti professori Heikki Järnefelt, jonka luennot vesien eliöstöstä ja regionaalisesta limnologiasta Pentti Alhonen kuunteli ja tentti approbatur-arvosanan 1961. Limnologiasta tulikin sittemmin geologian ja paleontologian ohella hänen toinen pääaineensa maatalous- ja metsätieteiden kandidaatin tutkintoa varten. Alhosen väitöskirjan aihepiiri liittyi järvien pohjakerrostumiin, jotka muodostavat järven ympäristömuutosten tärkeän tietokannan. Siihen sisältyy sekä geologinen että limnologinen tutkimus. Pentti Alhonen oli ennen kaikkea paleolimnologisen järvitutkimuksen uranuurtaja ja kehittäjä ei ainoastaan Suomessa vaan myös kansainvälisellä tasolla. Erityisesti kalvoäyriäisfaunan (cladocera-analyysi) ja piikuoristen levien tuntijana hän oli alansa kärkeä. Piileväanalyysi oli yksi Pentti Alhosen vahvimmista ympäristömuutoksen sedimentti-indikaattoreista. Lisäksi niiden sovellukset ovat ulottuneet mm. arkeologian ja oikeuslääketieteen eräiden ongelmien selvittelyyn. Hänen väitöskirjansa Palaeolimnological ivestigations of three inland lakes in south-western Finland tarkastettiin filosofisen tiedekunnan matemaattis-luonnontieteellisen osaston suostumuksella Helsingin yliopiston päärakennuksen luentosalissa XII 30. syyskuuta 1967. Siitä tuli referenssiesimerkki, jossa pohjakerrostumat olivat myös järvityyppien kehityksen historiallinen arkisto, ja joka voidaan avata erilaisten stratigrafisten menetelmien avulla. Pentti Alhonen sai kansainvälistä tunnustusta erityisesti järvien rehevöitymisen kulkua kuvastavista kriteereistään, jotka yleispätevästi kuvaavat ihmisen toiminnan vaikutusta erilaisten järvien kehitykseen. Hän oli jo 1960-luvulla linjannut ympäristögeologian tieteenalan sellaiseksi, jollaisena se yleismaailmallisesti tunnetaan. Pentti Alhonen aloitti ympäristögeologian opetuksen Helsingin yliopiston geologian laitoksessa 1980-luvun alussa ja toimi myöhemmin vuosina 1999–2001 maamme ensimmäisenä ympäristögeologian professorina. Yliopistonopetuksessa ympäristögeologia on sittemmin vakiintunut peruskurssin ohella myös maisteritutkinnon opintosuunnaksi.